
UNIVERZALNA SPORTSKA ŠKOLA 


U program uključeni 
učenici nižih razreda! 


Tam? Ivanečka škola u županiji prednjači 
Na turniru čak po broju djece uključene u program 
162 natjecatelja [str.14) 


SPORT 


SVI SVETI Položeno cvijeće na 
grobove palih u Ivancu, Radovanu, 


Margečanu i Kamenici 


U plamenu 
svijeća 
zatitrale 
uspomene 


i Molitvu kod središnjeg križa u Ivancu predvodio je ivanečki župnik vlč. Zoran Gložinić 


U subotu, 31. listopada, 
mnogo je bilo onih koji su se na 
Trgu hrvatskih ivanovaca došli 
pokloniti sjenama poginulih 
kod središnjeg spomen-obi- 
lježja ivanečkim braniteljima. 
Uz rodbinu i članove obitelji 
pokojnih, ruže na obilježje 
položilo je ivanečko gradsko 
vodstvo na čelu s gradonačel- 


nikom Miloradom Batinićem, 
predsjednikom Gradskoga 
vijeća Čedomirom Bračkom, 
dogradonačelnicima Brankom 
Putarekom i Jasenkom Friščić 
te gradskim vijećnicima i pred- 
stavnicima braniteljskih udru- 
ga. Nakon odavanja počasti 
minutom šutnje, svi sudionici 
uputili su se na ivanečko grad- 

Molitve i sjećanja na mrtve kod središnjeg križa na ivanečkom gradskom groblju 


sko groblje, gdje su se, nakon 
polaganja cvijeća i paljenja lam- 
paša, za sve poginule, ali i za sve 
druge preminule, pomolili kod 
središnjeg križa. 

Molitvu je predvodio iva- 
nečki župnik vlč. Zoran Gloži- 
nić, a on je nakon toga kratke 
molitve izrekao i kod grobova 
poginulih branitelja. 


Na groblju su se okupili i pred- 
stavnici antifašističkih udruga na 
čelu s predsjednikom Saveza an- 
tifašista i antifašističkih boraca 
grada Ivanca Dragutinom 'Tur- 
činom. Svi sudionici potom su se 
okupili i kod spomen-kosturnice 
poginulih antifašista, položili vi- 
jenac i zapalili svijeće te im odali 
počast minutom šutnje. 


Predsjednik Vijeća Č. Brač- 
ko otputovao je u Margečan i 
Radovan, gdje je s domaćinima 
i gradskim vijećnicima iz toga 
kraja također na grobljima po- 
ložio cvijeće na posljednja po- 
čivališta poginulih bojovnika. 
Na isti je način je odana i počast 
poginulima na groblju u Kame- 
nici. (lj) 


DAN NEOVISNOSTI U Ivancu je obilježen 8. listopada, Dan neovisnosti 


Ostavština poginulih naša je sloboda 

bitak sinova i supruga. 


Bijele ruže što su ih roditelji i rodbina 
poginulih branitelja, predstavnici brani- 
teljskih udruga, MUP-a i Grada Ivanca te 
gradski vijećnici u četvrtak, 8. listopada, 
na Dan neovisnosti, položili na spomen- 
obilježje u Ivancu, ponovno su pobudile 
sjećanja na teške dane stvaranja hrvatske 
države, na Domovinski rat, na žrtve, gu- 


Podsjećajući na dan kada je Hrvatski 
sabor donio povijesnu odluku o prekidu 
svih državnopravnih veza s republika- 
ma bivše Jugoslavije i o Hrvatskoj kao 
samostalnoj državi, svima okupljenima 


izboreno, našu slobodu 


J. Friščić: Na nama i na našoj djeci 
je da sačuvamo ono što je krvlju 


kod spomenika poginulim braniteljima 
prigodno se obratila dogradonačelnica 
Ivanca Jasenka Friščić: 

- Danas se ponovno prisjećamo svih 
hrabrih ljudi, koji nisu oklijevali braniti 
svoj dom i domovinu. U ratu, koji nam je 
bio nametnut, oni su Hrvatskoj dali sve 
što su imali. Dali su joj svoju mladost, žar 
svoje duše, mnogo njih za domovinu je 
dalo i zdravlje, a neki i ono najvrjednije 
što su mogli dati — svoje živote. Njihova 
je žrtva bolno urezana u naša sjećanja. 
Njihova je ostavština naša sloboda. Na 
nama je danas, a na našoj djeci sutra, da 
očuvaju i unaprijede ono što je krvlju iz- 
boreno, našu slobodu — poručila je J. Fri- 
ščić te svim građanima uputila čestitke u 
povodu Dana neovisnosti. (ljr) 


IGRALIŠTA Završno opremanje sportskih igrališta u pet mjesnih odbora 


Grad Ivanec opremio 
igrališta golovima i 


mrežama 


Djelatnici varaždinske 
tvrtke Nika konstrukcije na 
sportska igrališta što ih je Grad 
Ivanec ove godine sagradio u 
pet mjesnih odbora, krajem li- 
stopada i početkom studenog 
montirali su golove i zaštitne 
mreže. Vratnice su postavljene 
na igralištima u Kaniži, Puni- 
kvama, Gačicama, Stažnjevcu 
i Škriljevcu. Ukupna ugovore- 


na vrijednost opreme za pet 
spomenutih igrališta je 114.412 
kuna (bez PDV-a), a sve troško- 
ve pokrio je Grad Ivanec. Pod- 
sjećamo, ugovorena vrijednost 
gradnje svih pet igrališta bila je 
882.690 kuna, a sagradila ih je 
varaždinska Cesta.(ljr) 

Montaža vratnica na 
igralištu u Gačicama 


KAPITALNI ZAHVATI Radovi na najvećim ivanečkim gradilištima su pri kraju 


Cesta je završila radove na 
spoju Rajterova - Malezova 


do sredine studenog 


Više od 400 metara ceste 
probijene i sagrađene na za- 
htjevnom i teškom terenu, 282 
metara armiranobetonskog ko- 
rita, širine 3,40 metara i visine 
od 1,60 do 2,90 metara, u koji 
je usmjerena Bistrica, a za što 
je utrošeno oko 1.100 prostor- 
nih metara betona — bilanca je 
to koja tek djelomično otkriva 
brojke najvećeg kapitalnog za- 
hvata u Ivancu, nove spojne uli- 
ce Rajterova-Malezova. Projekt, 
kojeg je varaždinska Cesta opsež- 
nim radovima otvorila 9. veljače 
ove godine, za tog je izvođača 
završen polaganjem finog asfalta 
u četvrtak, 22. listopada. 

- Bilo je to vrlo složeno i teš- 
ko gradilište — priznaje voditelj 
Elvis Jakopović. 

- Uz zahtjevan teren, radove 
je otežavala i činjenica njihova 
izvođenja u centru grada. Tre- 
balo je usto osigurati i privatne 


Problemi se najbolje rješavaju na terenu, u izravnom kontaktu s graanima 


objekte, mnogo toga je ,u hodu“ 
trebalo prilagoditi i preprojekti- 
rati. Bilo je i mnogo naknadnih 
radova, koje smo morali urediti 
dogovorno s investitorima, pri 
čemu su najskuplja bila četiri za- 
hvata — uređivanje raskrižja pre- 
ma Malezovoj i Rajterovoj ulici, 
sanacija pokosa i oblaganje kori- 
ta Bistrice kamenom do mosta 
i nizvodno od mosta u Malezo- 
voj. Ti radovi su ukupno ulaga- 
nje poskupjeli za 480.000 kuna. 
Dnevno je na tom radilištu bilo 
zaposleno od 15 do čak 30 rad- 
nika — izjavio je Jakopović. 

I dok izvođači ne skrivaju 
zadovoljstvo završetkom rado- 
va, na spoju predstoji još uređi- 


vanje horizontalne signalizacije 
(iscrtavanje oznaka na cesti) i 
montaža javne rasvjete. 

- I u Lančiću je velika veći- 
na radova gotova. Trenutačno 
dovršavamo ograde koje smo 
prije morali srušiti zbog radova, 
a potom će svoj dio posla napra- 
viti i bravari. Na cesti duljine 785 
metara, širine kolnika 5,5 metara 
(šest metara s rigolama), ove smo 
godine položili nosivi sloj asfalta, 
dok će se fini (habajući) sloj po- 
ložiti iduće godine. Sagrađen je i 
nogostup s desne strane, a riješe- 
na je i oborinska odvodnja — isti- 
če Jakopović. Djelatnici Tvrtke 
Hranić DDV u Lančiću su posta- 
vili i novu javnu rasvjetu. 

Gradski čelnici nisu zado- 
voljni tempom radova što ih 
Cesta obavlja u Frankopanskoj 
ulici. Kako bi na licu mjesta vi- 
djeli što muči građane i riješili 
njihove primjedbe, u utorak, 27. 

i /z varaždinske Ceste poručuju da će, posluži li vrijeme, radove u Frankopanskoj ulici dovršiti 


Polaganjem finog asfaltnog sloja, Cesta Varaždin je završila sradovima na gradnji 


zahtjevnog spoja Rajterova-Malezova 


U Lančiću su radnici tvrtke Hranić 
DDV montirali novu javnu rasvjetu 


listopada, u Frankopansku se 
uputio gradonačelnik Milorad 
Batinić sa suradnicima izkomu- 
nalnog odjela te predstavnici 
Mjesnog odbora Branko Kosta- 
njevec, Katica Levanić, Daniel 
Vlaisavljević, Dražen Piskač i 
Ivan Geci. Obišli su cijelu ulicu, 
razgovarali s građanima. Među 
ostalim, rečeno je da će na u ve- 
ćem dijelu Frankopanske širina 
asfalta biti šest metara, što je i 
primjereno frekvenciji prometa 
na jednoj nerazvrstanoj cesti. 
Na ulaznom dijelu Frankopan- 
ske, od novog raskrižja prema 
»gore“, neće biti klasičnog no- 
gostupa, već će se pješački dio 
odvojiti crtom. Pojedine škar- 
pe i ograde, kojima su tijekom 
radova potkopani temelji, bit 
će popravljene i poduprte. Ta- 
kođer, ,pokrpat“ će se asfalt na 
prilazima pojedinim kućanstvi- 
ma, a nekim građanima, kojima 
su prilikom radova srušene 
prilazne stepenice, sagradit će 
se nove. Riješeno je i pitanje po- 
stavljanja rubnjaka na okretištu 
kod kružnog toka ulica. 

Iz Ceste pak poručuju da će, 
posluži li vrijeme, s komplet- 
nim radovima u Frankopanskoj 
ulici završiti do polovice stude- 
nog. Dotad bi morali postaviti 
dodatne rubnjake, ,pokrpati“ 
asfalt, podići poklopce i rešet- 
ke slivnika i šahtova te položiti 
grubi sloj asfalta. (ljr) 


U Frankopanskoj su s 
građanima razgovarali 

i predstavnici gradskih 
službi i Mjesnog odbora 


GRADSKO VIJEĆE Sanacija jerovečkog smetlišta moguća još ove godine 


U Gradu Ivancu troše za plaće 


tek 9 posto izvornih prihoda 


i Na sjednici je bilo očito da su se mnogi vijećnici ,izgubili“ u složenim proračunskim stavkama, 


pa im je sugerirano da pomoć zatraže od gradskih službi 


Čak 22 točke našle su se na 
dnevnom redu sjednice Grad- 
skoga vijeća Ivanca, što je odr- 
žana u utorak, 13. listopada. 
Otvorena je uobičajeno, aktu- 
alnim satom, a najviše pitanja 
gradonačelniku i pročelnicima 
postavili su vijećnici oporbe- 
nog HDZ-a i HSP-a. Izdvajamo 
samo neka od njih: kakvi su i 
koliki učinci  antirecesijskog 
programa što ga je uoči krize 
donio Grad Ivanec, kada će 
početi sanacija smetlišta u Je- 
rovcu, a kada gradnja pješačke 
staze uz državnu cestu D35 iz 
Betterment programa; koliko 
je novca ove godine dodijeljeno 
KUD-ovima i sportskim udru- 
gama, koliko je novih djelatnika 
u gradskoj upravi zaposleno ti- 
jekom zadnjih pet godina i koli- 
ko oni stoje porezne obveznike, 
koliko troše gradske službe, je li 
proračun sveden u realne okvi- 
re... 

Prihvaćajući primjedbu ha- 
espeovca Tihomira Šavorića da 
bi se sjednice Gradskoga vijeća 
mogle održavati češće s obzi- 
rom na iznimnu količinu gra- 
de koja se na njima obraduje, 
predsjednik Cedomir Bračko 
za ubuduće je najavio učestaliji 
radni tempo Vijeća. 

Odgovarajući na pitanja, 
gradonačelnik Milorad Batinić 
najavio je detaljno pismeno 
izvješće o efektima antirece- 
sijskog programa, pogotovo o 
onima koji se odnose na izrav- 
ne pomoći građanima putem 
sufinanciranja prijevoza, naba- 
ve udžbenika i brojnih drugih 
subvencija i pomoći iz progra- 

Sa sjednice Gradskoga vijeća Ivanec 


ma što ga je Grad Ivanec obja- 
vio još u prošlom sazivu Vijeća. 

- Šteta je što do sada nema- 
mo povratnih informacija o 
učincima državnih antirecesij- 
skih mjera, kako bismo imali 
paritete i mogućnosti uspo- 
redbe — kazao je gradonačelnik 
Batinić. 

Ivanec među 


najskromnijima 

On je vijećniku Goranu Sla- 
vincu odgovorio i na pitanje o 
predstojećoj sanaciji deponija u 
Jerovcu: 

- Nakon što je prošli natječaj 
za sanaciju bio poništen zbog 
formalnih razloga, novi će biti 


Kada Betterment 
program? 


D. Krtanjek: Budući da se Po- 
slovna zona Ivanec razvija, a dr- 
žavna cesta D35 sve više postaje 
kritična točka, zna li se nešto po- 
bliže o svojedobno najavljenom 
početku gradnje pješačko-bi- 
ciklisičke staze iz Betterment 
programa? 

Gradonačelnik M. Batinić: 
Kao što je poznato, riječ je o dr- 
žavnom projektu, čiji su nositelj 
Hrvatske ceste. Unatoč tome 
što cestom dnevno prijeđe i 
po 8.000 vozila, Betterment nije 


krenuo 2007. godine, kao što je 
bilo najavljeno, već su prednost 
tada dobile neke druge dionice. 
Razgovarao sam o tome s vodi- 
teljem Hrvatskih cesta u Varaž- 
dinu Stjepanom Markovićem, 
koji mi je kazao da je gradnja 
u planu za 2010. godinu. Mi 
smo, neovisno od toga projek- 
ta, sami željeli krenuti u gradnju 
nogostupa uz državnu cestu od 
Ivanca do Ivanečkog Naselja. 
Razgovarali smo s vlasnicima o 
otkupu zemljišta, međutim, ne 
od njih tražili su enormne svote 
od čak 30 eura po četvornom 
metru. To je neprihvatljivo i na 


objavljen tijekom listopada. 
Budući da je za samu provedbu 
natječaja, uključujući i žalbene 
rokove, potrebno oko mjesec i 
pol dana, postoji mogućnost da 
radovi počnu još ove godine — 
poručio je Batinić. 

Dražen Krtanjek imputirao je 
nepreglednost proračuna, rekav- 
ši da se iz njega ,ne može iščitati 
ono našto je novac trošen i otkud 
je došao Kazao je da su HDZ- 
ovi vijećnici kod donošenja pro- 
računa upozoravali da je nerea- 
lan, te da ga treba svesti u realne 
okvire, jer da kriza neće zaobići 
ni Ivanec. To je izazvalo reakciju 
gradonačelnika Batinića: 

- Plan za 2009. godinu do- 
nesen je prema smjernicama 
Vlade RH. Prije njegova do- 
nošenja, gradske službe tražile 
su informacije iz ministarstava 
o tome koliko se minimalno 
sredstava i novčanih potpora 


takve ucjene ne možemo prista- 
ti. Kada krene Betterment, staza 
će se graditi uz rub ceste, a Grad 
Ivanec spreman je za taj pro- 
jekt odraditi kompletan posao. 
Gradske službe za to već imaju 
svu potrebnu dokumentaciju. 


Reprezentacija: Nije 

na vodu, već na 

udruge 

D. Krtanjek: Kamo je Gradsko 
vijeće potrošilo 80.000 kuna re- 
prezentacije? Voda koju popiju 
vijećnici ne košta toliko. 

Predsjednik Gradskog vijeća 
Č. Bračko: Ironiziranje je nepo- 


= ii. La 


Tae 


Područje Prigorca brzo može pokriti odlično opremljen i osposobljen DVD Ivanec 


od države može očekivati za 
provođenje naših programa. 
Međutim, takve su informacije 
izostale. Molim da se rasprava 
nedopustivim  insinuacijama 
tipa ,ne zna se na što se troši i 
otkud je novac došao“ ne spušta 
na nepriličnu razinu, to više što 
se sve stavke mogu provjeriti i 
što se Grad Ivanec nije ogriješio 
ni o proračun, ni o programe — 
izjavio je Batinić. Osvrnuo se i 
na pitanje D. Krtanjeka o troš- 
kovima gradskih službi. 

- Analize pokazuju da se za 
plaće i troškove zaposlenih u 
gradskoj upravi troši tek nešto 
više od 9 posto izvornih prora- 
čunskih prihoda, čime se Iva- 
nec svrstao među najskromnije 
u državi. Daleko je to od ostalih 
gradova i općina, gdje plaće 


trebno. Gradsko vijeće svoj je 
novac predviđen za reprezen- 
taciju dalo gradskim udrugama, 
jer mnoge njihove aktivnosti 
nisu se mogle isfinancirati iz re- 
dovitih sredstava. 


DVD u Prigorcu? 


Katica Levanić: Zašto u Pri- 
gorcu ne djeluje DVD? 

Mario Rogina, zapovjednik 
Vatrogasne zajednica grada 
Ivanca: Prije svega, u Prigor- 
cu nikad nije bilo inicijative za 
osnivanje DVD-a. VZ u obvezi 
je osigurati vatrogasnu služ- 
bu samo u Ivancu i Radovanu, 


staze iz Betterment programa željno čekaju godinama 


odnosno, na način da i naju- 
daljenija naselja pokrije u roku 
15 minuta, a za Prigorec to se 
može i u kraćem vremenu osi- 
gurati iz DVD-a Ivanec. Korisno 
je znati da opremanje malog 
DVD-a stoji najmanje milijun 
kuna, s time da najosnovnija 
oprema za jednog vatrogasca 
košta 20.000 kuna. 


Stožer zaštite i 

spašavanja 

Gradsko vijeće jednoglasno 
je u Stožer zaštite i spašavanja 
Grada Ivanca imenovalo Jasen- 
ku Friščić kao načelnicu i čla- 


nove Stanka Rožmana, Marinu 
Držaić, Marija Roginu, Zorana 
Happa, Borisa Divjaka, Ivicu 
Škvorca, Jasminku Ruhek, Ivicu 
Severa, Vladimira Debeljaka i 
Stjepana Cerovčeca. 


Zapovjedništvo 

civilne zaštite 

U Zapovjedništvo civilne za- 
štite Grada Ivanca imenovani su 
Stanko Rožman (zapovjednik) 
i članovi Stjepan Hudoletnjak, 
Anđelko Posinjak, Stjepan Vin- 
cek, Mladen Stanko, Tihomir Ša- 
Vorić, Mirko Žimbrek i Zdravko 
Križek. 


djelatnika izvorni proračun op- 
terećuju od 20 do 60 posto, a o 
čemu se već govorilo u Saboru 
— naglasio je Batinić. 

Pomoć dobrodošla 

Na primjedbu —Vladimi- 
ra Lackovića da to nije tako, 
jer da brojke pokazuju da je 
taj postotak puno veći, šefica 
proračuna Maja Darabuš re- 
plicirala mu je da to nije točno, 
budući da su u proračunskoj 
stavci koja prikazuje rashode 
zaposlenih, prikazani i troško- 
vi proračunskih korisnika, od- 
nosno, plaće i troškovi Dječjeg 
vrtića i Gradske knjižnice, što 
se vrlo dobro može vidjeti u 
posebnom dijelu proračuna. 
Kako je kod rasprave, pogoto- 
vo o izvršenju proračuna, bilo 
očito da se vijećnici ne snalaze 
najbolje u složenim proračun- 
skim stavkama i opsežnoj ma- 
teriji, upućeni su da pomoć u 
njihovu tumačenju zatraže od 
gradskih službi. 

Kakvo je stanje proračuna 
po izvršenju za prvih pola go- 
dine? 

- U prvih pola godine povra- 
ti poreza bili su za čak 450.000 
kuna veći nego lani. Analiza 
pokazuje da će se do kraja go- 
dine ukupni povrati popeti 
na čak 19 milijuna kuna, ili 
600.000 više — kazala je pročel- 
nica za financije M. Darabuš. 
Zanimljivo je da rastu gradski 
prihodi od naplate komunalne 
naknade i doprinosa, dok su za 
460.000 kuna smanjeni priljevi 
od poreza i prireza na dohodak. 
U pola godine proračun je bio u 
minusu od 1,6 milijuna kuna. 

Izvršen je i rebalans prora- 
čuna za ovu godinu. S prvobit- 
nih 47,3 milijuna kuna smanjen 
je za 3,5 milijuna, te sada iznosi 
43,7 milijuna kuna. Prethodno 
su izmijenjeni i financijski pla- 
novi svih gradskih ustanova — 
Dječjeg vrtića, Gradske knjižni- 
ce i Pučkog otvorenog učilišta, 
kao i svi gradski programi, a to 
su programi gradnje objekata i 
uređaja komunalne infrastruk- 
ture i njena održavanja te pro- 
grami javnih potreba u kulturi, 
socijalnoj skrbi i sportu (ljr) 


AKTUALNO Grad Ivanec u suradnji s Poslovnom zonom d.o.o. 


i Turističkim društvom Ivanca organizira 


tvrtki, a gospodarstvenici su pozvani da i sami iniciraju teme važne za svoje poslovanje 


U sklopu ovogodišnjih Iva- 
nečkih rudarskih dana, koji će 
se u Ivancu održati 4. i 5. pro- 
sinca, Grad Ivanec, Poslovna 
zona d.o.o. Ivanec i Turističko 
društvo grada Ivanca organizi- 
raju manifestaciju kojom, među 
ostalim, gospodarsku povijest 
Ivanca (rudarstvo) žele pove- 
zati s aktualnim gospodarskim 
tokovima. U tom smislu zami- 
šljeno je da se u petak, 4. pro- 
sinca predvečer, u holu Srednje 
škole, nakon kraće svečanosti 
vezane uz povijest ivanečkog 
rudarstva, otvori i 1. ivanečki 

gospodarski sajam na kojemu 
bi sve zainteresirane tvrtke, 
obrtnici, trgovci, ugostitelji i 
ostali gospodarstvenici iz Ivan- 
ca, okolnih gradova i cijele Va- 
raždinske i susjednih županija 
promovirali svoje gospodarske 
potencijale. 

Za sve zainteresirane sudioni- 
ke na raspolaganju su novoizra- 
deni atraktivni drveni štandovi 
dimenzija 150x75 centimetara, 
opremljeni priključcima. Štando- 
vi će se ustupati bez naknade. Na 
sajmu će sudjelovati i Hrvatski 
zavod za zapošljavanje, AZRA, 


Rudarski dani 


Ivanečki rudarski dani počet će 4. prosinca u 17 sati, na spo- 
mendan sv. Barbare, mimohodom Rudarske čete i njenih gosti- 
ju ulicama Ivanca i smotrom. U 17.30 misu za rudare služit će 
ivanečki župnik vlč. Zoran Gložinić. Nakon toga, rudari će pod 
bakljama u mimohodu krenuti prema Srednjoj školi, gdje će se 
održati središnja svečanost s međužupanijskom izložbom ru- 
darskih predmeta, dodjelom priznanja i rudarskim domjenkom, 
a za posjetitelje bit će priređeno i malo iznenađenje. 

Kao što smo najavili, u sklopu svečanosti bit će otvoren i 1. 
ivanečki gospodarski sajam, a on će, s forumskim dijelom, zavr- 


šiti u subotu nakon podneva. (ljr) 


bankarske institucije, Srednja 
škola Ivanec, ustanove koje se 
bave obrazovanjem i doškolova- 
njem kao i svi ostali subjekti koji 
pokažu interes za sudjelovanjem 
na toj sajamskoj priredbi. 
Trajanje sajma predviđeno 
je i u subotu, 5. prosinca, od 
8.30 do 12.30 sati, s time da će 
se u prijepodnevnim satima u 
srednjoškolskom amfiteatru 
održati i forumski dio. Među 
ostalim, jedna od tema bit će i 
mogućnosti ciljanog obrazo- 
vanja kadrova u Srednjoj školi 
Ivanec za potrebe ivanečkih i 

okolnih tvrtki. Pojedina ciljana 
predavanja održat će i pred- 
stavnici banaka. Organizatori 
su posebno zainteresirani da se, 
sukladno svom interesu, u fo- 
rumski dio uključe i sami sudio- 
nici Sajma, bilo aktualiziranjem 
neke problematike koja je njima 
važna, bilo da se radi o školova- 
nju kadrova ili usko profiliranoj 
problematici koja se odnosi na 
njihovo poslovanje. 

Stoga su svi potencijalni su- 
dionici zamoljeni da se Gradu 


Na sajmu će se govoriti i 

o mogućnostima ciljanog 
obrazovanja kadrova za 
potrebe ivanečkih tvornica 


Prvi ivanečki gospodarski sajam i forum 


i U forumskom dijelu sajma otvorit će se i pitanje ciljanog školovanja kadrova za potrebe ivanečkih 


jave što prije s informacijama 
o tome da li su zainteresirani 
za sudjelovanje i izlaganje na 
sajmu 4. i 5. prosinca i žele li 
se predbilježiti za štand. Tako- 
der, trebaju javiti da li bi i koju 
gospodarsku temu sami željeli 
otvoriti u forumskom dijelu te 
da li je, u vezi s time, potreb- 
no na forum pozvati nekog od 
ključnih stručnjaka iz pojedinih 
ministarstava, HGK ili drugih 
institucija, od kojega bi se mogli 
na licu mjesta zatražiti odgovo- 
ri na pojedina pitanja. 

Svi zainteresirani za sudje- 
lovanje sve informacije o tome 
mogu dobiti u Gradu Ivancu, 
tel. 404-870 (042). (ljr) 


ENERGETSKI KUTAK 


Kako do tople 
potrošne vode 


Izbor načina pripreme tople 
vode uglavnom ovisi o broju 
osoba u kućanstvu, potrošnji 
te izboru energenata. 

Za kućanstva do dva člana 
preporučuje se protočni tip 
bojlera koji može biti električni 
i plinski. Električni protočni boj- 
leri obično se koriste u kupaoni- 
cama za pripremu količina vode 
do 12 lit/minuti, a prednost im 
je niska cijena, velika efikasnost 
u radu, mali toplinski gubici u 
kratkim cjevovodima, kratko 
vrijeme zagrijavanja. Glavni 
nedostatak im je veći trošak u 
odnosu na plinske bojlere. 

Plinski protočni bojleri imaju 
visoku efikasnost u radu, oko 
90%, te manje troškove rada. 
Problem je što se mora instalira- 
ti dimnjak, učestalije je paljenje 
plamenika u odnosu na aku- 
mulacijske bojlere, mali protok 
te taloženje kamenca. Kada su 
potrebne veće količine tople 
vode na više ispusnih mjesta, 
koristimo akumulacijske bojle- 
e koji isto mogu biti električni 
i plinski. Električni akumulacijski 
bojleri se koriste u kuhinjama 
5-10 litara) i u kupaonicama 
50-120 litara). U odnosu na 
protočne bojlere, topla voda je 
kod akumulacijskih jednoličnije 
temperature te je raspoloživa u 
kraćem vremenskom intervalu 
nakon otvaranja slavine. Pored 
niže potrebne električne snage, 
dodatna prednost u odnosu 
na električne protočne bojlere 
leži u mogućnosti zagrijavanja 
vode u razdobljima niže tarife 
korištenjem vremenskih regu- 
latora. 

Nedostaci = akumulacijskih 
bojlera se, prije svega, očituju u 
nižoj efikasnosti rada zbog gu- 
bitaka akumulirane topline kroz 
izolaciju spremnika te znatno 
duljem vremenu zagrijavanja 
vode na željenu temperaturu 
u odnosu na protočne bojlere. 
Zapremina plinskih akumulacij- 
skih bojlera kreće se u rasponu 
od 120 do 220 litara, pri čemu 
je snaga plamenika niža no kod 
protočnih bojlera i kreće se u 
asponu od 7-9 kW, uz potreb- 
no vrijeme zagrijavanja vode na 
temperaturu 45% od 10-20 min. 
Potrebno je još istaknuti i potre- 
bu za instalacijom dimnjaka te 
znatno niže troškove pripreme 
tople vode (1.7-3.2 puta) u od- 
nosu na električne bojlere. 

Osim protočnih i akumula- 
cijskih_bojlera, za zagrijavanje 
tople vode možemo koristiti so- 
larne kolektore sa spremnikom i 
dizalice topline za kućanstva do 
tri člana. Kombinirane plinske 
bojlere za pripremu tople vode 
i grijanje (protočne i akumulacij- 
ske) i kotlove s indirektno grija- 
nim spremnikom za centralnu 
pripremu vode koristimo za ku- 
ćanstva sa 4 do 5 članova. 

KANIŽA \Vijeće MO aktivno radi na 


poboljšanju kvalitete života mještana 


Mještani će graditi 
društveni dom Venadis 


m Radi otvaranja građevinskih zona, 


probit će se put Vrčeki-Marof 


Mjesni odbor Kaniža 
ubraja se u red onih koji po 
provedenim aktivnostima na 
poboljšanju kvalitete života 
svojih sumještana visoko od- 
skaču. 

Nakon što je u prošlom 
mandatu vodstvu —MO-a 
uspjelo u suradnji s Gradom 
asfaltirati desetak odvojaka 
i cesta ukupne duljine preko 
dva kilometra te provesti ci- 
jeli niz drugih komunalnih i 
infrastrukturnih projekata, 
Mjesni odbor pod vodstvom 
predsjednika Zdravka Križeka 


U planu je uređenje 
puta Vrčeki-Marof kroz 
Krčenke 


iunovom mandatu već bilježi 
niz drugih započetih progra- 
ma. O mogućnostima njihove 
realizacije Križek je prilikom 
radnog posjeta gradonačelni- 
ka Milorada Batinića Kaniži 
razgovarao u srijedu, 21. listo- 
pada. Tom prilikom zajedno 
su obišli i najproblematičnije 
lokacije, a uputili su se i na ne- 
davno sagrađeno, novo sport- 
sko igralište. 

Ono je tek dio budućeg 
šireg kompleksa, koji se kani 
urediti na zemljištu što ga je 
MO kupio još prije dva de- 
setljeća, a u čijem će sastavu 
biti i dječje igralište i druš- 
tveni dom. Gradnja objekta, 
u kojem će se moći okupiti 
pedesetak osoba, namijenje- 
na društvenim, kulturnim i 
sportskim aktivnostima, slje- 
deći je kapitalni projekt MO- 
a. 

- Za dom kojemu već zna- 
mo i ime (zvat će se Venadis), 
ishodili smo rješenje o uvjeti- 
ma građenja kao i svu ostalu 
potrebnu dokumentaciju. U 

njemu će, osim društvenih 
prostora, biti i kuhinja, pra- 
teći prostori i sanitarni čvor. 
Lokalni poduzetnici spremni 
su na razne načine pomoći u 
gradnji i opremanju objekta, 
nešto bi sufinancirali i sami 
građani, a očekujemo i potpo- 
ru Grada Ivanca. Mještani su 
spremni i na dobrovoljni rad 
— rekao je Križek. 

U četverogodišnjem pro- 
gramu Vijeća MO-a je i po- 
laganje vodovoda od Kaniže 
do Podgorice u duljini 475 
metara. Troškovnik radova, 
koji uključuje troškove pri- 
premnih i zemljanih radova, 
polaganje cijevi i sanaciju pro- 
kopa preko cesta, pokazuje da 
je riječ o ulaganju vrijednom 
blizu 68.000 kuna. 

- Gradnja toga vodovoda 
pridonijela bi otvaranju gra- 
devinskih zona. Nadalje, jedan 
od prioritetnih zahvata nam je 
i uređivanje poljskih putova, 
posebice spoja Vrčeki-Marof 
kroz Krčenke u duljini od oko 
500 metara, kao i uređivanje 
još nekih putova (primjerice, 
prema Špernjaku). Ono za što 
smo posebno zainteresirani 
jest to da sadašnja nerazvrsta- 
na cesta od prodavaonice do 
centra Kaniže, koja ide ,van“ 
kod Marofa, dobije status lo- 
kalne ceste. Za to već postoje 
pozitivna očitovanja i Policije 
i Grada Ivanca, a budući da je 
zahtjev ŽUC-u poslan još pri- 
je tri godine, ne znamo zbog 
čega do danas nismo dobili 
povratno očitovanje — pita se 
Križek. 

Posebno je istaknuo i od- 
ličnu dosadašnju suradnju 
Mjesnog odbora sa susjed- 
nim Gradom  Lepoglavom 
na asfaltiranju nekih poljskih 
i, posebice, šumskih putova 
(Borje-Podsela, Borje- Podgo- 
rice i odvojak Turjač). Kad bi 
se uredilo još samo 300 meta- 
ra šumskog puta, spojila bi se 
trasa kompletne vinske ceste, 
pa bi se vozilima bez ikakvih 
problema od Kaniže moglo 
preko Travnjaka do Lepoglav- 
ske Vesi i dalje prema Lepo- 
glavi.(ljr) 

BEDENEC Kreće inicijativa za asfaltiranje 1030 metara ceste prema Bitoševlju 


Grad će mještanima omogućiti 
obročnu otplatu do kraja 2011 


Batinić: Grad Ivanec DVD-u je ponudio sporazum, kojim bi se omogućilo da vatrogasni dom kao projekt ude u gradski 
proračun i da se njegovo građevinsko i unutarnje uređenje napokon dovrši; DVD je to odbio te u srpnju jednostrano 


raskinuo Sporazum o zajedničkom korištenju doma 


Jesu li golovi na mjesnom 
igralištu u Bedencu dobro pri- 
čvršćeni i postoji li mogućnost 
njihova prevrtanja — to je bilo 
prvo što je u srijedu, 21. listo- 
pada, na mjesnom sportskom 
igralištu u Bedencu provjerio 
gradonačelnik Milorad  Bati- 
nić. Ocijenivši ipak da se go- 
lovi mogu osigurati i bolje, jer 
improvizacije na mjestima na 
kojima se igraju i zadržavaju 
djeca nisu dopustive, zadužio 
je predsjednika MO-a Ivana 
Željezića da se sa suradnicima 
iz Vijeća pobrine da se golovi 
osiguraju tehnički učinkovitije. 

Odmah potom obišao je i 
lokaciju predviđenu za postav- 
ljanje etnokuće. Riječ je o povr- 
šini pokraj sportskog igrališta, 
u gradskom vlasništvu. Pred- 
stavnicima Mjesnog odbora 
prvi je put predočio i detaljne 
projekte iz kojih je vidljivo da 
će se na tom lokalitetu urediti 
dopadljiv etno-kompleks sa sta- 
rinskom kućom, uz koju će biti 
smještene staja, kolnica i drugi 
gospodarski prostori, tipični za 
nekadašnje tradicionalno be- 
densko seosko kućanstvo. Ure- 
denjem kompleksa, napokon 
će se ostvariti želja entuzijasta 
okupljenih u mjesnoj Udruzi za 
sport i kulturu i drugih zainte- 
resiranih mještana da si urede 
prostor za sastajanje, druženje 
i provođenje mjesnih kulturnih 
i društvenih aktivnosti te da et- 
no-prostor bude mjesto na koje- 
mu će djeca i mladi moći vidjeti 
i doživjeti prošlost i običaje svo- 
ga kraja. Unatoč razumljivoj že- 
lji mještana da se s konkretnim 
radovima počne što prije, gra- 
donačelnik izričito poručuje da 
radovi mogu početi tek nakon 
dobivanja građevinske dozvole. 


Za obilaska Bedenca, razgo- 
varao je i sa žiteljima, koji su se 
najviše žalili na probleme što ih 
imaju zbog neuređenih graba 
i potoka. Najgore je kod obil- 
nih kiša, kada oborinske vode 
i sa zapadne i sa istočne strane 


Mještani su zainteresirani 
za zaštitu stare lipe 


»jurnu“ prema županijskoj cesti, 
prvenstveno iz zaselaka Cerov- 
ci i Vrboni. Kanali i potoci pre- 
pune se i izliju, pa onda, među 
ostalim, pliva i prizemlje Ivana 
Vreska na kućnom broju 153, 
a voda s fekalnim i kanalizacij- 
skim sadržajem slijeva se i na 
imanja okolnih mještana. Upra- 
vo o rješavanju tih problema 
gradonačelnik je najdulje razgo- 
varao s Bedenčanima, pri čemu 
su se suglasili da poboljšanja 
neće biti tako dugo dok se kana- 
li ne očiste i ne prošire i dok se 
županijska cesta ne presječe radi 


polaganja kanala, odnosno, pro- 
pusta za odvodnju viška voda. 

Mještani su s gradonačelni- 
kom obišli i lokaciju određenu 
za autobusno stajalište te aktu- 
alizirali potrebu gradnje nogo- 
stupa uz županijsku cestu. 

- Jedan od najvećih priorite- 
ta nam je i asfaltiranje više od 
1030 metara ceste prema Bito- 
ševlju. Uz tu dionicu mnoštvo 
mještana ima svoja imanja, a 
time bi se otvorile građevinske 
zone i povećala vrijednost ze- 
mljišta. Građani su asfaltiranje 
spremni sufinancirati — kazao 
je Željezić. Budući da se procje- 
njuje da bi za sufinanciranje bilo 
spremno stotinjak kućanstava, 
gradonačelnik Batinić zadužio 
je Željezića da s građanima ak- 
tualizira pitanje asfaltiranja toga 
pravca, pri čemu im je Grad 
spreman pružiti "mogućnost 
obročne otplate na dvije godine, 
odnosno, do kraja 2011. 


Vatrogasni dom 


Posebna tema razgovora bio 
je i vatrogasni dom u Bedencu. 
Objekt je potrebno dovršiti po- 
stavljanjem stolarije, plinskih, 
vodovodnih i električnih insta- 
lacija te žbukanjem i komplet- 
nim unutarnjim uređenjem. Za 
sve to potrebno je još oko pola 
milijuna kuna. 

- DVD, Udruga za kulturu 
i sport i Mjesni odbor sklopili 
su Sporazum o zajedničkom 
korištenju doma, ali ga je DVD 
jednostrano raskinuo u srpnju 
ove godine. Taj potez DVD je 
obrazložio nezadovoljstvom 
činjenicom da projekt njegova 
dovršetka nije uvršten u grad- 
ski proračun za 2009. godinu. 
Vodstvo DVD-a uvjereno je da 
će objekt uspjeti dovršiti sami 

Najviše vremena gradonačelnik je proveo u razgovoru s mještanima o načinima 
rješavanja problematičnih oborinskih voda 


donacijom iz nekih drugih izvo- 
ra. Premda ističu da će dom biti 
otvoren svim udrugama i mje- 
štanima, očito je da DVD želi 
biti jedini vlasnik doma i da to 
vlasništvo ni skim ne želi dijeliti. 
Zbog svega toga u našoj sredini 
došlo je do raskola koji Bedencu 
i njegovim stanovnicima nije 
potreban, a osnovni problem 
u svemu tome je jak politički 
predznak koji je u DVD-u vla- 
dao od samog početka njegova 
osnivanja. Mislim da za jedan 
DVD, kao organizaciju od op- 
ćeg interesa, nikakvi politički 
predznaci nisu ni dobri, ni pro- 
duktivni — izjavio je Željezić. 
Zašto projekt dovršetka va- 
trogasnog doma nije uvršten u 
proračun Grada Ivanca — upita- 
li smo gradonačelnika Batinića. 
- Brojke pokazuju da je Grad 
Ivanec do sada po raznim osno- 
vama u gradnju vatrogasnog 
doma u Bedencu uložio oko 
180.000 kuna. No, Grad po za- 
konu ne može i ne smije u pro- 
račun uvrstiti projekt koji nije u 
njegovu vlasništvu. Kako bismo 


za to stekli zakonsku osnovu i 
pomogli DVD-u, Mjesnom od- 
boru i Udruzi za sport i kulturu 
da dom dovrše, a imajući u vidu 
i spomenuta ulaganja Grada u 
taj objekt, ponudili smo potpi- 
sivanje sporazuma kojim bi se 
preciziralo da se dom etažira te 
da donja etaža uđe u vlasništvo 
DVD-a, a gornja u vlasništvo 
Grada Ivanca. Grad bi potom 
ugovorom gornji dio povjerio 
na korištenje Mjesnom odboru 
i Udruzi za sport i kulturu. Tu, 
dakle, ništa nije sporno, jer Grad 
bi cijelu gornju etažu dao na 
raspolaganje svim mještanima i 
time si ujedno otvorio moguć- 
nost financijskog ulaska u priču 
oko dovršetka doma. Međutim, 
DVD to odbija, a razlozi su po- 
znati — zaključio je M. Batinić. 

- Žalosno je da smo svi skupa 
postali taoci politike. Poznato je 
da je bilo dogovoreno i to da se 
dio prostora u objektu stavi na 
raspolaganje za otvaranje pro- 
davaonice, jer sadašnji dućančić 
od dvadesetak kvadrata ne može 
zadovoljiti potrebe mještana. U 


suradnji Grada i Mjesnog od- 
bora pronađen je i poduzetnik 
koji je bio voljan otvoriti lijepu 
prodavaonicu. No, i pored svega 
toga, do danas se ništa nije po- 
krenulo s mrtve točke, a građani 
su oni koji u cijeloj toj prići trpe 
najveću štetu — ocijenio je pred- 
sjednik MO-a Ivan Željezić. 

Član Vijeća MO-a Siniša 
Vresk osporio je da je Grad Iva- 
nec u dom uložio 180.000 kuna, 
rekavši daje taj iznos daleko ma- 
nji te kazao da će DVD sam za 
četiri godine završiti uređenje 
doma novcem iz drugih izvora. 
Gradonačelnik Batinić oštro ga 
je demantirao, kazavši da Grad 
svoja ulaganja može vrlo pre- 
cizno dokumentirati. Kako je, 
dodao je, DVD sve dosadašnje 
ponude Grada odbio iz očito, 
političkih razloga, poručio je 
da je spreman o problematici 
dovršetka doma razgovarati i 
ubuduće, ali isključivo na teme- 
lju objektivnih kriterija i bespo- 
trebnog strančarenja koje Be- 
dencu i njegovim stanovnicima 
nosi veliku štetu.(ljr) 


GEČKOVEC Nužna rekonstrukcija 
niskonaponske mreže 


Ako su Vuglovcu i Kaniži 
zajednički problemi kanaliza- 
cijske mreže, struje, nerazvrsta- 
nih cesta, uređivanja šumskih 
putova, onda su to ujedno i pro- 
blemi koji se na identičan način 
reflektiraju i na život mještana 
Gečkovca. To je i logično, jer 
Gečkovec je smješten u ,zagr- 
ljaju“ dvaju okolnih mjesnih od- 
bora, prožet mrežom zajednič- 
kih cesta, putova i potoka, pa 
stoga i ne čudi što u suradnji sa 
svojim susjedima nastoji rješa- 


vati svima zajedničke komunal- 
ne i infrastrukturne probleme. 

- Za početak — kaže članica 
Vijeća MO-a Natalija Kocijan 
— smeta nas što ,ne postojimo. 
Svoje table imaju i Vuglovec i Ka- 
niža, a što je snama? No, dakako 
da ima i većih problema u nase- 
lju! Najveći, dug između 700 i 
800 metara, svakako je kanal koji 
vodi duž cijeloga naselja. U njega 
se slijevaju oborinske vode, ispu- 
šta se i sva kanalizacija, a mještani 
u njega odbacuju i krupni otpad. 

Za vrijeme kiša, kad se kanal za- 
čepi, fekalni i otpadni sadržaji 
razlijevaju se po cesti — ukazala je 
na glavni problem N. Kocijan. 
Gradonačelnik Milorad Bati- 
nić najavio je da će čišćenje kana- 
la biti uvršteno u program radova 
za 2010. , dok će se kanalizacija 
Gečkovca, kao i odvodnja drugih 
naselja, rješavati u sklopu jedin- 
stvenog projekta kanalizacije za 
grad Ivanec, čije je idejno rješe- 
nje već izrađeno. Dakako, na ulaz 
u Gečkovec postavit će se tabla. 


Kanal kroz naselje: čistit će se sljedeće godine 


- I kod nas je niskonaponska 
mreža u katastrofalnom stanju; 
jednofazna struja, slabi napon, 
česti nestanci struje, to su pro- 
blemi koji se rekonstrukcijom 
NN-mreže trebaju riješiti što 
prije — izjavila je N. Kocijan. 
Nadalje, jedan od prioriteta je 
i postavljanje kanalica uz as- 
faltirani put Gečkovec-Laz, a 
zajedno s MO Kaniža Natalija 
Kocijan najavljuje i potrebu 
tehničkog uređivanja korita po- 
toka Vukovec.(ljr) 


VUGLOVEC HEP-u će biti predočen 
zahtjev za rekonstrukciju NN-mreže 


Grad kupuje dodatno 
zemljište za igrališta 


i Nastavljaju se aktivnosti oko 


uređivanja triju šumskih putova 


Gradnja  kanalizacijske 
mreže, nastavak moderniza- 
cije nerazvrstanih cesta i re- 
konstrukcija  niskonaponske 
mreže, pogotovo u tzv. zoni 
povremenog stanovanja na 
Požarnjaku — to su tek neke 
od prioritetnih aktivnosti 
što ih je u svoj program rada 
stavilo Vijeće Mjesnog odbo- 
ra Vuglovec. O tim i drugim 
planovima u srijedu su, 21. 
listopada, s ivanečkim grado- 
načelnikom Miloradom Bati- 
nićem razgovarali predsjed- 
niki članica Vijeća MO-a Ivan 
Šoštarek i Martina Putar. Tom 
su prilikom obišli i većinu do- 
sad moderniziranih cestovnih 
dionica, te provjerili kako se 
»drži“ asfalt na lani moder- 
niziranom spoju s državnom 


cestom te na odvojcima Riba- : 


rić, Lančić, Školnik i na okol- 
nim raskrižjima. 

Posebnu pozornost obrati- 
li su većim oštećenjima asfal- 
ta na pojedinim dijelovima, 
prvenstveno kod skretanja 
prema Požarnjaku, gdje će se 
asfalt morati ,krpati Zbog 
nepreglednosti i oštrog zavo- 
ja, mještani su zainteresirani 
da se na tom dijelu postavi i 
ogledalo, za što je i predan za- 
htjev Gradu Ivancu. 

- Također, mještani imaju 
velikih problema s lošom stru- 
jom, zbog čega im se učestalo 
kvare kućanski aparati, pa 
apeliramo na gradske vlasti da 
taj problem pokušaju riješiti 
— pozvao je Šoštarek. Grado- 
načelnik Batinić nagovijestio 
je da će projekt rekonstrukcije 
NN-mreže aktualizirati u raz- 
govorima s HEP-om za iduću 
godinu. Razgovaralo se i o 
mogućnostima nastavka ure- 
divanja triju šumskih putova, 
što ih koriste i okolni mjesni 
odbori. Kao što je poznato, 
projekt njihova uređenja bio 
je kandidiran i prema Šu- 
marskoj savjetodavnoj službi; 
budući da je zadovoljen je- 
dan od glavnih uvjeta, a to je 
da su putovi javni i ucrtani u 
katastar, sredstva za to bila su 
i odobrena, međutim, projekt 
je nakon toga stao. 

Prilikom obilaska terena, 
gradonačelnik je pogledao i 
gradilište na dijelu puta u na- 

selju, koji je u fazi nasipavanja, 
a s ciljem da se dijelu kućan- 
stava osigura kvalitetniji pri- 
laz. Ukupno će biti uređeno 
stotinjak metara puta. 
Nadalje, mještani su za- 
interesirani i za dogradnju 
objekta u kojemu se nalaze 
prostori kojima se služe Mje- 
sni odbor i mladež. Ti pro- 
stori su pretijesni i vape za 
dodatnim uređenjem, pa će 
za sljedeću godinu biti aktu- 
alizirani već postojeći planovi 
dogradnje objekta. On bi se 
dogradio jednom prostorijom 
s jugozapadne strane, a nakon 
adekvatnog unutarnjeg ure- 
denja i opremanja, stavio bi se 
na raspolaganje društvenim 
potrebama i druženju mladih. 


Nogometno igralište 
valja dimenzionirati i 
obilježiti 

Gradonačelnik je u pratnji 
domaćina obišao i nogomet- 
no igralište, koje je uređeno 
uz pomoć Grada Ivanca. 
Kao što je poznato, Grad je 
za igralište otkupio zemljište, 
osigurao je navoz, kupio je 
golove, a nabavljene su i nove 
mreže. Zasijana je i trava, me- 
dutim, mladi i djeca kojih je u 
Vuglovcu i okolici velik broj, 
suviše su nestrpljivi; igralište 
je neprestano ,u pogonu“, pa 
trava nikako da naraste. Vijeć- 
nici MO-a dobili su zadaću da 
još ove godine okupe omladi- 
nu te da točno dimenzionira- 
ju, označe i obilježe igralište. 

Pokraj igrališta, gdje je dio 
površine u gradskom vlasniš- 
tvu, planira se otkupiti još dio 
zemljišta te u nastavku urediti 
dječje i asfaltirano košarkaško 
igralište. Također, dogovore- 
no je da se izmjeri dio potoka 
koji prolazi pokraj igrališta, 
radi postavljanja cijevi. (ljr) 


ri 


31. listopada 2009 


S 


U posjetu Tamari Petak, koja boluje od agresivne fibromatoze 


Tamara, drži se. 
Ivanec je s lobom! 


Liječnici najavljuju amputaciju noge u predjelu potkoljenice 


Radoznalim očima 
punim sjete, Tamara 
Petak s mamom Šte- 
fanijom dočekala nas 
je na vratima svoga 
doma u Bedencu 85. 
Nasmiješila se kad joj 
je gradonačelnik Ivanca 
Milorad Batinić predao 
košaru punu voća i slat- 
kiša. Lagano šepajući, 
polako se uputila prema 
kuhinji te se plaho za- 
gledala u goste iz Grada 
i Mjesnog odbora, koji 
su je došli obići i pitati 
roditelje mogu li ikako 
pomoći. 

lako joj je tek osam godina, malena već 
živis preteškim križem na nejakim leđima: 
zbog fibromatoze, vrste agresivnog tumo- 
ra koji joj je ušao četiri i pol centimetara 
duboko u stopalo, Tamari prijeti amputa- 
cija noge u potkoljenici. Dok skida čarapu 
i pokazuje nam stopalo, na kojemu se vidi 
nabujali tumor, a koje su liječnici dosad 
operirali šest puta i čistili ga od tumor- 
skog tkiva, njena mati s mukom pokušava 
prikriti bol: 

- Strepimo što će nam idući put reći li- 
ječnici, jer su nam nakon zadnje operacije 
savjetovali da i dijete i sebe pripremimo na 
to da će Tamara sljedeći put izgubiti stopa- 
lo. Kažu da će joj nožicu morati amputirati 
što više u potkoljenici — uzdiše Štefanija, 
inače zaposlena u Tvornici obuće Ivančica. 


FOTO: B. TEŽAK 


Tamara zrači optimizmom 


- Tumor je ponov- 
no narastao, a dijete 
se tuži na bol kod ho- 
danja. Nadali smo se 
da bi Tamari mogli 
pomoći u jednoj kli- 
nici u Minchenu, za 
koju smo čuli da se 
uspješno nosi s takvim 
slučajevima, međutim, 
kad su očitali nalaze, 
poručili su nam da je 
amputacija neizbježna 
- hrabro govori Štefa- 
nija nadajući se da još 
negdje na svijetu, u ne- 
koj bolnici, ima lijeka 
i čuda koje bi moglo 
spasiti njeno dijete. 

- Voljeli bismo kad bi liječnici obavi- 
li još jednu operaciju, ali bez amputacije. 
Možda bi se nakon toga stanje popravilo 
— kaže Štefanija. 

Pokušava ostati sabrana, jer u kući su 
još dvije kćeri, o čijim potrebama također 
treba voditi računa. A prekrasna djevoj- 
čica razveseli se čim se počne govoriti o 
stvarima koje zanimaju sve djevojčice na 
svijetu, o šminki, lakovima za nokte, igri- 
cama na računalu. 

Petakovi su zahvalni svima koji su im 
dosad pomogli u pokrivanju troškova 
putovanja i liječenja, jer to nikako ne bi 
sami mogli učiniti iz nevelike Štefanijine 
plaće i iz primanja supruga Zlatka, koji 
radi u Drvodjelcu. Nenavikli da mole za 


pomoć, teško im je o vlastitoj muci govo- 
riti za novine. 

Svi koji žele pomoći ovoj vrijednoj, 
poštenoj obitelji u borbi za spas Tamari- 
ne nožice, svoj prilog mogu uplatiti na ži- 
roračun u Zagrebačkoj banci koji glasi na 
Zlatka Petaka, broj 2360000-3114499962. 
(ljr) 


lako joj je tek osam godina, male- 
na već živi s preteškim križem 


Grad 


Ivanec kreće u velik 


humanitarni projekt 


Osniva se 
fundacija za 
pomoć teško 
bolesnim 
osobama 


Kao što vidimo, brojni su sluča- 
jevi teško bolesne djece i odraslih 
osoba u našemu kraju. Neke od 
njih, pogotovo one koje su ma- 
ligne, u mnogim slučajevima_ izi- 
skuju brojne visoke izdatke koje 
bolesnike ili njihove obitelji nov- 
čano i materijalno posve iscrpljuju. 
Srećom, ima puno ljudi dobra srca, 
koji u pomoć priskaču na razne na- 
čine - organizacijom humanitarnih 
koncerata, priredbi i sportskih do- 
gađanja, prikupljanjem dobrotvor- 
nih priloga. Plemenite su to geste, 
jer na taj način bližnjima u nevolji 
pomaže se na najučinkovitiji i naj- 
konkretniji način. Na žalost, mnogi 
jako bolesni ljudi boluju u osami i 
krajnjoj oskudici, jer za njihove se 
bolesti ne zna, a oni sami niti znaju 
kome bi se za pomoć obratili, ili — 
što je dosta često — smatraju nepri- 
ličnim moliti za pomoć. 

Takve situacije ubuduće se 
više ne bi smjele događati. U skla- 
du s najavama o osnivanju orga- 
nizacije koja bi pomagala ljudima 
u nevolji, a koje je sadašnji grado- 
načelnik Batinić proklamirao još 
u predizbornoj kampanji, Grad 
Ivanec kreće u velik humanitarni 
projekt — osnivanje fundacije za 
pomoć teško bolesnim osobama. 

- Prihvati li Gradsko vijeće na 
svojoj sljedećoj sjednici naš prijed- 


log, Grad Ivanec osnovat će funda- 
ciju za koju će osigurati i početni 
osnivački ulog. Ideja je da sve naše 
udruge, KUD-ovi, društva, sportske 
i druge organizacije koje budu or- 
ganizirale humanitarne koncerte ili 
priredbe sva prikupljena sredstva 
uplate na račun fundacije, a ona 
bi ih potom usmjeravala ljudima 
u nevolji. Sredstva fundacije bila bi 
namijenjena, prije svega, osoba- 
ma koje se zbog narušena zdravlja 
nađu u situaciji da same ne mogu 
platiti svoje liječenje ili da se zbog 
visokih troškova liječenja, putova- 
nja i pratećih troškova nađu u teš- 
koj materijalnoj situaciji. Također, 
novac iz fundacije dodjeljivao bi 
se i osobama s invaliditetom radi 
povećanih potreba liječenja, kao i 
onima koje u nevolju dospiju zbog 
iznenadne nesreće i ozbiljnog tje- 
esnog i sličnog oštećenja — izjavio 
je gradonačelnik Milorad Batinić. 

Sredstva bi fundacija prikuplja- 
a i izdonacija članova, podupira- 
elja, prilozima domaćih i stranih 
pravnih i fizičkih osoba te vlasti- 
im djelatnostima. Novac bi se 
dodjeljivao po odluci Upravnog 
odbora čiji bi članovi bili stručnja- 
ci, s time da bi u njemu obavezno 
bili i liječnik, pravnik, ekonomist, 
gospodarstvenik i stručnjaci dru- 
gih profila. 

Noah Pečevski boluje od gangliogliome, rijetke vrste tumora mozga 


Noahu je tumor već 


oštetio vid 80 posto 


Samo krajnjim naporom može vidjeti ohrabrujuće poruke prijatelja iz 2.d 


Od rujna ove godine dani 
osmogodišnjeg Noaha Pečev- 
skog ispunjeni su odlascima 
u Dječju bolnicu u Klaićevoj i 
kemoterapijama. U tim samot- 
nim i teškim satima živahnom 
je, elokventnom i iznimno in- 
teligentnom = dječaku jedino 
društvo njegova najdraža igrač- 
ka, Ben 10. Ispričao nam je to 
dok se naprezao da na velikom 
plakatu, na koji mu je mama 
Štefica (30) izvjesila poruke 


Noah samo iz neposredne 
blizine može pročitati 
poruke svojih vršnjaka 
iz2.d 


ohrabrenja što su mu ih poslali 
učenici njegova 2. d razreda s 
nastavnicom Mirjanom Putar, 
pročita neke od njih. 

No, njihove dirljive riječi 
Noah može pročitati krajnjim 
naporom, samo ako ih sasvim 
približi očima. Zbog ganglio- 
gliome, rijetke maligne bolesti 
mozga, njegov vid na oba oka 
oštećen je 80 posto. Zbog smje- 
štaja tumora, operacija je preri- 
zična, a dijete u bolnici prolazi 
kroz intenzivne kemoterapije. 

- Noah zna da ima ,kuglicu“ 
duboko u oku, zbog koje ne 
može dobro vidjeti. Rekli smo 
mu da na kemoterapije mora 
ići, kako bi je lijekovi uništili 
— kaže mama Štefica. U teškoj 
životnoj situaciji u kojoj se naš- 
la, mlada žena pokušava se ne 
prepustiti očaju. 

- Već s tri godine primijetili 
smo da mu slabi vid, ali oftal- 
molozi u Varaždinu godinama 
su nas uvjeravali da mali nema 
dioptriju, čaki to da je - fulirant. 
Kad je lani krenuo u školu, iz 
prve klupe nije vidio na ploču. 
Nakon niza neuspješnih pre- 
traga, hospitaliziran je na neu- 
rooftalmologiji na Rebru i tada 
je na MR-u otkriveno obostra- 
no zadebljanje prehijazmatskih 
segmenata optičkih živaca. Na- 

Noah s mamom Šteficom i sekom Kajom 


kon biopsije, postavljena mu je 
konačna dijagnoza ganglioglio- 
me — ispričala je Štefica. 

Noah mora proći kroz ciklus 
0d21 tjedan kemoterapije. Teško 
mu je kad je sam u bolnici, de- 
presivan je, a nakon prve kemo- 
terapije ništa nije jeo četiri dana. 
Štefica je zaposlena u Lidlu, a ot- 
kad je na bolovanju, živi od 1500 
kuna naknade. Uz bolest djeteta 
i brigu o kćerkici Kaji kojoj je 5,5 
godina, proživljava i intimnu tra- 
gediju. Kaže da suprug financijski 
ne pomaže, odselio se. 

- Živimo u stanu sa suprugo- 
vom majkom. Spavamo troje u 


sobi, trebamo mira, i djeca i ja. 
Voljela bih se odseliti u kuću u 
Lančiću, ali u njoj nisu uređeni 
priključci — kaže Štefica. Za- 
hvalna je svima koji su joj finan- 
cijski pomogli otkad se pročulo 
da je Noah bolestan. 

— Da nije bilo pomoći rod- 
bine, udruga i Grada Ivanca, ne 
znam kako bih sa svojim prima- 
njima podnijela visoke troškove 
putovanja i liječenja — sjetna je 
Štefica. Svi koji žele pomoći 
obitelji svoj prilog mogu upla- 
titi na žiroračun u PBZ-u otvo- 
ren na Noaha Pečevskog, broj 
2340009-3212740304. (ljr) 


Pomozimo našim sugrađanima! 


Gradsko društvo Crvenoga križa u 
Ivancu 15. listopada otvorilo je svoju tra- 
dicionalnu humanitarnu akciju Solidar- 
nost na djelu, koju i ove godine provodi 
u suradnju s Hrvatskim Crvenim križem 
pod motom Pomozimo onima kojima je 
pomoć najpotrebnija. Riječ je o akciji koja 
se već godinama provodi u cilju prikuplja- 
nja novčanih sredstava. Kao što je pozna- 
to, ona se potom troše za nabavu paketa s 
namirnicama i higijenskom robom što se 
o Božiću i Novoj godini poklanjaju soci- 
jalno ugroženim osobama i obiteljima. 

Akcija traje do kraja studenog, a dotad 
će se u školama, vrtićima, ustanovama i 
tvrtkama prodavati bonovi, a novac će 
se prikupljati i putem kasica Hrvatskog 
Crvenog križa postavljenim u Privrednoj 
banci, Fini i Poštanskom uredu Ivanec. 
Također, Crveni križ poslao je dopise 
brojnim tvrtkama, kojima ih je zamolio 
za novčane donacije. 

Posebno ističemo inicijativu triju 
terenskih ekipa članica Kluba mladih 
GDCK Ivanec, u sastavu Iva Valenčić, 
Kristina Paska, Katarina Brezić, Ana Šte- 

Članice Kluba mladih za siromaš- 
ne su skupile gotovo 2.000 kuna 


fanko, Adrijana Komes i Jasmina Lonča- 
rek. One su obišle uži gradski centar te od 
građana prikupile 1.921 kunu. 

U ime onih kojima je pomoć najpo- 
trebnija, Gradsko društvo Crvenoga kri- 
ža uputilo je javnu zahvalu svima koji su 
svojim doprinosom pridonijeli uspjehu 
ove akcije. (ljr) 


I štićenici Caritasova doma sa zanimanjem su pratili predavanje 

Prevencija padova kod starijih 


Predavanje o prevenciji kod pado- 
va starijih osoba, što ga je u dogrado- 
načelnica Jasenka Friščić organizira- 
la u suradnji s dr. Ivicom Škvorcom, 
izazvalo je nezapamćen interes gra- 
dana. Predavanje je održano u pre- 
punoj dvorani Caritasova doma sv. 
Ivan Krstitelj, a sa zanimanjem su ga 
pratili i štićenici. 

Željni dodatnih informacija, mje- 
štani, uglavnom treće životne dobi, 
nakon predavanja su dr. Škvorca ,iz- 
bombardirali“ pitanjima. S obzirom 


na velik interes, dogovoreno je da 
će se istovjetno predavanje održati 
i za članove Udruge umirovljenika 
u Ivancu, s time da će ga svojim sa- 
vjetima i uputama dopuniti i liječnik 
fizikalne medicine, koji će im govo- 
riti o načinima rehabilitacije nakon 
padova. 

U pripremi je cijeli ciklus zdrav- 
stvenih predavanja tematski vezanih 
uz rak dojke, bolesti srčano-žilnog 
sustava i druge teme po želji građa- 
na. (ljr) 


Srebrni znak 


Crvenog 
križa Ivanu 


Vusiću i Vladi 


Pečevskom 


Ivanečko Gradsko društvo 
Crvenoga križa priredilo je go- 
dišnju svečanost za darivatelje 
krvi iz svih gradova i općina 
ivanečkoga područja. Naš kraj 


tradicionalno je jak u dobrovolj- 
nom davalaštvu, što potvrđuje i 
podatak o registriranih 2403 da- 
rivatelja te o 1322 doze krvi pri- 
kupljene u prvih devet ovogo- 

dišnjih mjeseci. Ove godine njih 
239 dobilo je razna priznanja za 
svoju humanost. Onima od 1 do 
40 puta, uručene su zahvalnice, 
dok su donatori s više davanja 
nagrađeni malim i velikim sre- 
brnim znakovima. Na svečano- 
sti održanoj u hotelu Orion na 
Horvatskom, mali srebrni znak 
primilo je 15 muškaraca za 50 
puta darovanu krv i pet žena 
za darovanih 35 krvnih doza, 
dok su veliki srebrni znakovi za 
75 doza uručeni Ivanu Vusiću 
iz Ivanca i Vladi Pečevskom iz 
Lepoglavske Purge. Davatelji- 
ma su čestitke uputili ivanečka 
dogradonačelnica i lepoglavski 
dogradonačelnik Jasenka Fri- 
ščić i Alojz Gredelj. (ljr) 

Humanitarni teniski turnir 
za Noaha Pečevskog 


U organizaciji 'Teniskog 
kluba Elkom Ivanec, na tere- 
nima Tenis centra odigran je 
humanitarni turnir radi pri- 
kupljanja novca za liječenje 
osmogodišnjeg Noaha Pečev- 
skog. 

Turnir je odigran u po- 
jedinačnoj konkurenciji i u 
igri parova. U pojedinačnoj 
konkurenciji sudjelovalo je 
15 tenisača, a zlatnu meda- 
lju osvojio je Ivan Hrg. On je 
u finalnom meču pobijedio 
Marka Perhaja s 6:4. U turniru 


parova, gdje se za naslov naj- 
boljeg natjecalo osam parova, 
najuspješniji su bili Perica Ki- 
šiček i Ninoslav Knapić. Oni 
su u finalu svladali Ivana Hrga 
i Marija Zagorščaka sa 6:4. 

U utješnom  pojedinač- 
nom turniru najbolji je bio 
Vedran Cerovčec, a u turniru 
parova pobijedili su Slavko i 
Ivan Kišiček. Svojim humani- 
tarnim angažmanom tenisači 
su skupili 3.400 kuna, a još se 
očekuju i uplate preko žirora- 
čuna. (nn) 


K 


Društvo Maska priredilo je trebitvu kuruze po tradicionalnim 


ivonjskim običajima 


Urnebesna trebitva priređena je u ške 


Društvo prijatelja narodnih £ 
običaja Maska i ove je godine £; 
priredilo prikaz tradicionalne € 
trebitve kuruze, koja je po svo- 
jim obilježjima svakako jedna 
od najljepših i najvrjednijih tra- 
dicijskih manifestacija u cijelom 
našem kraju. Ovoga puta slo- 
bodno se može reći da se u sta- 
rom drvenom škednju Slaveka 
cimbulaša u Punikvama takvog 
jezdenja,, valjanja, štipanja i ra- 
znih drugih (ne)priličnih radnji 
u velikoj hrpi komušina nikad 
dosad vidjelo nije kao što je bilo 
u četvrtak, 8. listopada, kada je 
Maska priredila trebitvu. 

Nakon što su obrali 300 
»klaftri“ kukuruza na njivi Đur- 
dice Maloić, gumenjakom ga 
dovezli do škednja te ga uz pje- 
sme i šale okomušali, muškarci 
su drvenim vilama kožulinje 
sabrali u velik kup. 

A to je značilo kraj pastoral- 
ne atmosfere. Da je vrag odnio 
šalu, beračice zaokupljene tre- 
bitvom prekasno su shvatile: 
bez upozorenja muškarci su 


Kak pri delu, tak pri jelu! 


/ be. nA j 
s i BE ian uk 


Kožulinje i kuruzni 
mustaći u zenskim 
gacama do koljena 


dnju Slaveka cimbu 


, "aid 


dh 
jE Ko vo fi 


Urnebesno ,jezdenje“ danas je samo šaljiva demon- 


stracija nekadašnjih običaja 


ih oborili u komušine, a tada 
je nastalo jao i pomagaj! U ur- 
nebesnom jezdenju i ženskom 
kikotu perušinje je letjelo do 
stropa, mustači su se našli i u 
ženskim njedrima i u gačama 
do koljena, proradili su hormo- 
ni, hvatalo se i muško i žensko, a 
nakon prvobitnog iznenađenja, 
ni babe nisu ostale dužne. Po- 


hvatale su one i dede, popehale 
ih te im gače i škrljake napunile 
kukuruznim brkovima. 
Dakako, sve to bila je samo 
šaljiva demonstracija ivanečkih 
trebitvenih običaja, za koje su 
se nekad dečki i puce tjednima 
unaprijed posebno pripremali. 
- Jedva sam čekal da bude 
jezdenje, pa sam već unaprijed 


Djeca s oduševljenjem sudjeluju u prikazu 


nekadašnjih običaja trebitve kukuruza 


laša u Punikvama 


gledal da si kakvu simpatiju 
zgrabim — prisjetio se član Ma- 
ske Krešimir Friščić. 

- Kad se bližio kraj trebitve, 
onda je obično netko klasom 
kukuruza razbio žarulju. Cega 
onda u mraku sve nije bilo! Sje- 
ćam se da su se nekad trebitve 
priredivale u kuhinji, gdje je 
bilo toplo. Kao djevojčica, znala 
sam se sakriti među rajngle u 
kredencu, jer u onom metežu 
moglo se i stradati — ispričala je 
Ivanka Kušen običaje iz rodnog 
Vuglovca. 

A za to vrijeme muškarci 
su okomušani kukuruz u koše- 
vima odnijeli u kuružnjak te se 
pogostili kostanjima što ih je na 
plehu ispekao Ivan Geček, naj- 
stariji član Maske. 

- Stari ivanečki običaji tre- 
bitve gotovo su pali u zaborav. 
Želimo to spriječiti i podučiti 
djecu i mlade koliko je znoja 
i muke potrebno da se ljetina 
ubere i spremi. Zadovoljni smo, 
jer nam se pridružuje sve više 
mladeži i djece, koja s puno 


Okomušani kukuruz valja 
propisno spremiti u kukuružnjak 


žara i veselja od starijih usvajaju 
običaje — kazala je predsjednica 
Maske Vesna Štruklec. 

Prikaz trebitve posve je ,za- 
okružena“ manifestacija koja 
traje satima. Počinje odlaskom 
u berbu kukuruza u radnim na- 
rodnim nošnjama, nastavlja se 
trebitvom, žetvenim pjesmama, 
igrama velikih i malih, guštira- 
njem mladog mošta i domaćih 
specijaliteta. 

- Na kamenom sam žrvnju 
samljela domaću pšenicu i s 
kćeri Mirjanom od brašna na- 
pravila domaće rezance. Služe 
se sa saftom od domaćih piceka 
— kazala je domaćica Đurdica 
Maloić, dok su berači mastili 
brk. Snage su povratili i hajdi- 
nom zljevkom, kobasama, ko- 
sanom masti i drugim delicija- 
ma, a na dvorištu se i zaplesalo 
uz glazbu Maskinih muzikaša. 
Vrijeme je da organizatori poč- 
nu razmišljati i o njenoj postu- 
pnoj turističkoj valorizaciji i 
uvrštavanju u kalendar zani- 
mljivih etno-manifestacija. (ljr) 


Vrućim kostanjima s pleha teško je odoljeti 


Ivanečka rudarska četa na 17. hodočašću Hrvatske vojske i policije u Mariji Bistrici 


4 e. v e e 

iIvanečkoj četi posebno mjesto 
e e e e e e e 

kao jedinoj nevojnoj postrojbi 
Slijedom pozivnice Vojnog ordinarijata 

RH, Ivanečka rudarska četa u nedjelju je, 
4. listopada, bila sudionik 17. hodočašća 
Hrvatske vojske i policije Nacionalnom 
svetištu Majke Božje Bistričke. Riječ je o 
važnom događaju za četu, to više što od 
1898. godine, kada je osnovana, ivanečka 
rudarska postrojba nikad nije organizira- 
no sudjelovala na takvim i sličnim mani- 


festacijama. 


LEL 

aktivnosti prepoznate 


raboš.(ljr) 


- Ponosni smo, jer mi smo jedina ne- 
Vojna postrojba u Hrvatskoj koja je do- 
bila pozivnicu da se odazove hodočašću 
u naše najpoznatije svetište. To nam je 
još jedan vrijedan pokazatelj da su naše 


razini i ujedno, veliko priznanje četi kao 
turističkom promotoru Ivanca — naglasio 
je predsjednikTD Ivanec Boris Jagetić Da- 


na nacionalnoj 

od 7 do 19 sati 


“Knjižnica je znanje?! 


Od 15. listopada, Knjižnica utorkom i četvrtkom radi 


Za realizaciju projekta Knjižnica je znanje, Varaždinska županija 
osigurala je ukupno 300.000 kuna 


Od 15. listopada, kada je i < 
službeno otvoren Mjesec hr- 
vatske knjige 2009., ivanečka $ 
Gradska knjižnica i čitaonica £ 
Gustava Krkleca utorkom i če- 
tvrtkom uvela je cjelodnevno 
radno vrijeme, od 7 do 19 sati. 

— Unatoč tome što bi, prema 
standardima za narodne knjiž- 
nice i prema broju građana, 
korisnika usluga i veličini knjiž- 
nog fonda ivanečka knjižnica 
trebala imati šest zaposlenih i 
raditi cijeli dan, zbog premalog 
broja djelatnika to zasad nije 
moguće. Knjižnica trenutač- 
no zapošljava tri djelatnika s 
ravnateljem, a to nije dovoljno 
za organiziranje cjelodnevnog 
rada. No, s obzirom na sve veće 
potrebe, odlučili smo da Knjiž- 
nica odsad dvaput tjedno radi 
cijeli dan — izjavila je _ravnate- 
ljica Ana Vresk. 

Ivanečka knjižnica među 
najvećima je u Varaždinskoj 
županiji. Posjeduje fundus od 


cijeli dan 

32.500 svezaka, koji se svake 
godine povećava za dodatnih 
tisuću naslova. I ove godine 
knjižnica je nabavila novih ti- 
suću knjiga, uz potporu Grada 
Ivanca od 85.000 kuna i Mi- 
nistarstva kulture od 60.000 
kuna. U nju je učlanjeno oko 


Od 15. listopada, knjižnica u Ivancu dvaput tjedno radi 


1200 učenika i građana sa šireg 
ivanečkog područja. 

- Tijekom listopada i stude- 
nog taj je broj znatno povećan, 
jer smo se pridružili projektu 
Varaždinske županije Knjižnica 
je znanje, kojim se svim prvaši- 
ćima omogućuje besplatan upis 


u gradsku knjižnicu. U njega su 
uključene sve gradske knjižni- 
ce i čitaonice u našoj županiji, 
pa tako i naša, isključivo radi 
poticanja upisa djece u narod- 
ne knjižnice. Prvašići sa šireg 
ivanečkog područja, odnosno, 
iz osnovnih škola u Ivancu, 
Klenovniku, Voći, Maruševcu 
i Radovanu, dobili su kod nas 
besplatne članske iskaznice, a 
troškove upisa refundirat će 
nam Županija. Na taj način 
počinje se ostvarivati smisao 
postojanja narodnih knjižnica, 
a to je da knjiga bude dostupna 
svima — poručila je ravnateljica 
Ana Vresk. 

Za realizaciju = projekta 
Knjižnica je znanje,  Varaž- 
dinska županija osigurala je 
ukupno 300.000 kuna, a grad- 
ske knjižnice u šest gradova 
na području županije svoje će 
članstvo ,pojačati“ s ukupno 
1340 prvoškolaca u 33 osnovne 
škole. (lj) 


Posjed Cerje s Ivancem i Jur- 
ketincem prvi putu povijesti spo- 
minje se kao manja gospodarska 
jedinica ivanovaca, čije je sjedište 
bilo u utvrđenom gradu Beli. 'Te 
posjede ivanovci su dobili kra- 
jem 13. i početkom 14. stoljeća. 
Nakon što je papa Inocent VII. 
godine 1405. ukinuo red, belski 
posjed, pa tako i Cerje, prelaze u 
ruke svjetovnih vlasnika. 

Nekad su na današnjem pro- 
storu Cerja Tužnog postojala tri 
dobra: Cerje Gornje, Cerje Sred- 
nje i Cerje Tužno. Najstarije od 
tih dobara je Cerje Gornje, gdje 
se i danas nalazi dijelom sačuva- 
na kurija je tema naše priče. Oko 
1500. godine, Cerje i cijeli belski 
posjed s Ivancem kupuje ma- 
darska grofovska obitelj Petheo 
de Gerse, a u njihovu vlasništvu 
ostaje do 1730. Kraljevskom da- 
rovnicom 1740. posjede u Cerju 
dobiva grof Ladislav Erdody. 

Nakon 54-godišnje parnice, 
godine 1817., sva oduzeta do- 
bra dobili su nasljednici po krvi 
grofova Petheo i to petnaest ple- 
mićkih obitelji. Cerje Gornje do- 


FOTO: ARHIV 1. BRLEK 


Dugo vremena o povijesti posjeda u Cerju Gornjem 
i o povijesti kurije malo se znalo 


Stara kurija biser je povijesne i 
ambijentalne arhitektur 


Konzervatorski odjel u Varaždinu smatra da su očuvanje i revitalizacija 
građevine u interesu zaštite kulturne baštine ivanečkoga kraja 


bila je plemićka obitelj Balogh od 
Galante, čiji nasljednici posjed s 
dvorom prodaju Franji Forma- 
cheru. On prodaje posjed Vinku 
Peschkeu, koji dio starog dvora 
pretvara u pučku školu i u učitelj- 
ski stan (1895.-1912.). Za te po- 
trebe dvor se koristio tako dugo, 
dok u Stažnjevcu nije izgrađena 
nova škola. Vinko Peschke je 
1914. godine dio posjeda i kuriju 
prodao obitelji Brlek, u čijem je 
vlasništvu do danas. Zbog zuba 
vremena, kurija je već tada bila u 
lošem stanju, pa su neki dijelovi 
srušeni početkom 20. stoljeća. 
Sadašnja građevina samo 


je dio nekadašnjeg kompleksa. 


Prava veličina i značaj objekta i 
cijelog posjeda najbolje se vidi iz 
prve katastarske izmjere 1860. 
godine. Na katastarskoj karti 
građevine su ucrtane u mjerilu i 
mogu se točno izračunati njiho- 
ve stvarne dimenzije. 

Dugo vremena nije bilo ni 
inicijative, a ni interesa za po- 
drobnije istraživanje duge i zani- 
mljive prošlosti vezane uz posjed 
u Cerju Gornjem, a o povijesti 
kurije znalo se malo. U zadnjih 
nekoliko godina situacija se bitno 
popravila. Od 2005. kurija Cerje 
je pod preventivnom zaštitom 
Ministarstva kulture i upisana je 
u Registar kulturnih dobara RH. 


Piše: Ivica Brlek, vlasnik 
kurije u Cerju Tužnom 


Prema mišljenju  konzer- 
vatora, na građevini se može 
iščitati niz promjena i pregrad- 
nji koje su se dogodile tijekom 
vremena. Očuvani su i povije- 
sni graditeljski i oblikovni ele- 
menti zbog kojih građevina i 
jest zaštićena. Osim povijesne, 
kuća posjeduje i ambijentalnu 
vrijednost. Konzervatori ne 
isključuju mogućnost da se u 
konzervatorskim  istraživanji- 
ma na građevini i oko nje pro- 
nađu i stariji slojevi. Stručnjaci 
su mišljenja da položaj zgrade 
odaje srednjovjekovni karakter, 
iako je građevina vjerojatno sa- 
građena tijekom 18. stoljeća. 

Sada predstoje aktivnosti 
oko očuvanja kurije. Glavni cilj 
je sačuvati vrijednost kulturnog 
nasljeđa, pa je u suradnji s Kon- 
zervatorskim odjelom u Varaž- 
dinu vlasnik podnio prijavu Mi- 
nistarstvu kulture za dobivanje 
sredstava za zaštitne radove iz 
programa za 2010. godinu, a pro- 
gram obnove kandidiran je i u 
Program javnih potreba u kulturi 
Grada Ivanca za iduću godinu. 


Š 


UZ prvih 
70 godina Ivice 
Jembriha 
Cobovičkog 


Pjesničkim 
sijelom 
otvoren 
Mjesec 
hrvatske 
knjige 2009. 


Književnom večeri, na 
kojoj su glavna tema bili 
život i rad pjesnika i pisca 
Ivice Jembriha Cobovičkog, 
u četvrtak je, 15. listopada, 
u Gradskoj knjižnici i či- 
taonici Gustava Krkleca u 
Ivancu počeo niz događanja 
u povodu Mjeseca hrvatske 
knjige, koji se tradicionalno 
obilježava od 15. listopada 
do 15. studenog. 


Predstavljena 
su dvije 
pjesničke 
zbirke i jedno 
prozno djelo 
bjesnika i pisca 
Ivice Jembriha 
Cobovičkog 


Uz prvih 70 godina živo- 
ta Ivice Jembriha, o njegovu 
je književnom i pjesničkom 
radu govorio Franjo Hrg, 
koji je predstavio i njegovu 
zbirku soneta o Nikoli Zrin- 
skom naslovljenu Svetloču 
zemlje zmoli. 

O Cobovičkom kao au- 
toru, kroz vlastiti esej progo- 
vorio je pjesnik Ivo Posavec, 
a tekstove iz te zbirke te iz 
još dvaju Jembrihovih djela, 
zbirke pjesama Doživljena 
viečnost i proznog teksta 
Gospodin Aleksis, čitala je 
knjižničarka Vesna Mati- 
šić. Predstavljajući autora i 
njegovo djelo, program je 
vodila ravnateljica Knjiž- 
nice Ana Vresk. Književni 
dio programa zagorskim je 
popijevkama uljepšala prof. 
Anka Žulić. (ak) 

POVJESNIČARI Udruga povjesničara Grada Varaždina i Varaždinske županije 
na desetak povijesnih lokaliteta 


Vrijedne ivanečke lokalitete 


RIBOLOV Rekordan odaziv 5. jubilarnom ribičkom humanitarnom kupu 


Čak 60 ekipa s više od 250 


= 
= 

IZDVOJENO | 


PLODOVI ZEMLJE 
Ivanečki učenici 
složili su piramidu 
prehrane i ukazali 
na prednosti i 
mane GMO-hrane 


Može li 
Hrvatska 
postati oaza 
zdrave hrane? 


Napokon jedna škola koja 
je svojim Danima zahvalnosti 
za plodove zemlje uspjela izaći 
iz ustaljenih stereotipa! Vidjeli 
smo to u petak, 16. listopada, u 
ivanečkoj Osnovnoj školi Ivana 
ukuljevića Sakcinskog, gdje su 
program vodili članovi novinar- 
ske skupine pod vodstvom prof. 
Zdravke Friščić. Umjesto mani- 
festacije kulinarskog umijeća 
mama i baka, kakva se obična 
viđa na takvim priredbama, u 
Vancu su protagonisti sveča- 
nosti bili sami učenici. Djeca su 
u školskom predvorju složila ve- 
iku piramidu plodova zemlje i 
poučila svoje kolege da jedu što 
više namirnica s baze piramide 
i izbjegavaju njen slatki vrh. Sve 
sakupljeno učenici su potom 
poklonili Crvenom križu. 


Sakupljenu 
hranu učenici 
poklonili GD 

Crvenoga križa 


- Donijeli smo vam i starin- 
ske sorte ivanečkih jabuka, mu- 
šanciku, bobovac, božićnicu i 
kanadu. Zar vam domaća mar- 
melada nije puno ukusnija od 
ona najskuplje iz trgovine? Zar 
ćemo dopustiti da naše zdrave 
jabuku trunu na tlu ili ćemo svi 
zajedno u akciju — upitale su 
učenice Dijana Maček i Petra 
Polančec te svima usput djeci 
i učiteljima ponudile i domaći 
sok od jabuka. Za degustaciju 
se, naravno, čekalo u redu. 

Uz pomoć dipl. učiteljice Ma- 
rine Novak, učenici su priredili i 
temu o genetski modificiranoj 
hrani, a prof. Damira Jagića na- 
tjerali su da se zamisli nad pita- 
njem o tome može li Hrvatska 
u budućnosti postati europska 
oaza zdrave hrane. Učenike su 
za sudjelovanje pripremile i na- 
stavnice Josipa Krtanjek, Irena 
Pejnović, Marija Videc, Magdale- 
na Pleško i Andrijana Šincek. Plo- 
dove zemlje i rada ljudskih ruku 
na kraju je blagoslovio ivanečki 
kapelan Ivica Bačani.(ljr) 

treba stalno promicati 


Da lokaliteti u ivanečkome < 
kraju i najzahtjevnijim posjeti- i 
teljima mogu ponuditi poučnu s 
povijesnu ,šetnju“ od najstari- “> 
je prapovijesti, preko rimskog 
i predtatarskog razdoblja do 
srednjeg vijeka i novog doba, 
uvjerili su se članovi Društva 
povjesničara Grada  Varaždi- 
na i Varaždinske županije, koji 
su u jednome danu obišli čak 
jedanaest zanimljivih povije- 
snih lokacija. Svoju obilazak u 
subotu su, 17. listopada, počeli 
posjetom špilji Vindiji, nastavi- 

li ga razgledavanjem ivanečke 
župne crkve sv. Marije Mag- 
dalene, a potom ih je posebno 
zainteresiralo arheološko nala- 
zište Stari grad Ivanec. O tijeku 
desetogodišnjih ko io 


Na iskopinama Staroga grada povjesničarima jeore- 
zultatima desetogodišnjih istraživanja govorio apsol- 
vent arheologije Domagoj Anđel 


iskopinama Staroga grada go- 
vorio im je apsolvent arheolo- 
gije Domagoj Anđel. 


- Nakon toga posjetili smo 
Friščićev mlin u Prigorcu, gdje 
su nas dočekali članovi Ivaneč- 


ke rudarske čete, dok nam je 
vlasnik Stjepan Friščić govorio 
o mlinu. I ovoga puta pokazalo 
se da ivanečki kraj ima brojne 
zanimljive povijesne lokalitete, 
ali i to da ih neprestano treba 
promicati — kazala je Spomen- 
ka Težak, kustosica u Grad- 
skom muzeju Varaždin. 

Predsjednik = Turističkog 
društva Boris Jagetić Daraboš 
goste je upoznao s prošlošću 
Ivanca i planovima razvitka 
turizma na ovom području. 
Nakon što su vidjeli kako mlin 
radi i probali domaće delicije, 
povjesničari su razgledali i et- 
nološku zbirku u školi u Pri- 
gorcu. Put ih je potom vodio 
u posjet drugim zanimljivim 
lokalitetima u susjednim sre- 
dinama. (ljr) 


DJEČJI TJEDAN Izaslanstvo učenika, Naše djece i Dječjeg foruma primio 
gradonačelnik Milorad Batinić 


Ivanečki učenici žele u školu samo prijepodne 
mm jat 


— Željeli bismo u školu samo 2 saz: 


u prijepodnevnoj smjeni! Sva £ 
druga djeca u puno manjim 
mjestima od Ivanca već dugo 
idu u školu samo ujutro, zašto 
ne možemo i mi? 

To je samo jedno od brojnih 
pitanja što su ga gradonačelniku 
Miloradu Batiniću i dogrado- 
načelnici Jasenki Friščić, koji su 
u Gradskoj vijećnici u utorak, 6. 
listopada, u povodu Dječjeg tjed- 
na primili dječje izaslanstvo, po- 
stavili učenici ivanečke Osnovne 
škole, Društva Naša djeca i Dječ- 
jeg foruma. U pratnji svojih učite- 
ljica Ane Halamek i Sandre Kraš, 
voditeljice Marine Cujzek i škol- 
ske defektologinje Ive Kelemen, 
djeca se nisu ustručavala postavi- 

Djeca se nisu ustručavala kritički iznijeti svoje 
primjedbe ivanečkim gradskim čelnicima 
tii druga pitanja i kritički iznijeti 
primjedbe na stvari koje im se u 
njihovu gradu ne svidaju: 

- Štenge na prilazu drvenoj 
kućici su na dječjem igralištu 


su potrgane, pa nemremo gore! 
Sve je išarano grafitima i puno 
bačenih boca alkoholnih pića! 
Park pokraj igrališta nije lijep, 
treba ga poljepšati, a ljuljačke u 


vrtiću škripe, pa bi ih bilo dobro 
podmazati — kazala su djeca. 
Tako je komunalni redar na licu 
mjesta dobio zadaću da s Ivko- 
mom sredi igralište. 

- Ivanečku školu potrebno je 
dograditi s još deset učionica, 
pa ćete onda i vi moći na na- 
stavu u samo jednoj smjeni, a 
to će, realno, biti za tri godine. 
Dječji park rekonstruirat ćemo 
već iduće godine i staze u nje- 
mu prilagoditi za rolanje. Zapo- 
čet ćemo i sgradnjom rampe za 
rolere, skejtere i bicikliste — na- 
javio je Batinić te ujedno za idu- 
ću godinu nagovijestio početak 
gradnje novog nogometnog 
stadiona i pratećih sadržaja na 
SRC-u Jezera u Ivancu (ljr) 


PLANINARI 


Planinarski 
dom dobio 
izolaciju i 
ogr j ev 

Hrvatsko planinarsko druš- 
tvo Ivančica tijekom listopada 
organiziralo je dvije radne akci- 
je na Ivančici. 

U prvoj akciji je ispod drve- 
nih oblica, kojima je pokriven 
veći dio PD-a Josipa Pasarića, 
postavljena izolacija (kame- 
na vuna), pa se ubuduće više 
neće, kao što je to bilo dosad, 
gubiti toliko energije. Zbog 
niskih temperatura i kod ja- 
kih vjetrova, u spavaonicama 

se dosad osjećalo strujanje 
hladnog zraka, pa se Uprava 
HPD-a prije zime odlučila na 
taj zahvat. 

Budući da su hladni dani 
tu, domar Dragutin Hanžek 
organizirao je i akcije dopreme 
ogrjevnog drva, kako zimus ne 
bi zebli brojni izletnici iz Ivan- 
ca, Varaždina, Čakovca i drugih 
mjesta, kojima je Ivančica i tije- 
kom zimskih mjeseci omiljena 
izletnička destinacija.(nn) 


REAGIRANJE 


Nije vajnkuš, nego vonjkuš 


U rujanskom broju Ivaneč- 
kih novina na zadnjoj je stranici 
natpis Vajnkušek kao suvenir i 
školski tržišni proizvod. ... 

Ne može u ivanečkom kaj- 
kavskom govoru nipošto biti 
vajnkuš, nego samo  vonjkuš, 
vonjkušek i vonjkušnica, i to u 
značenjima jastuk, jastučić i ja- 
stučnica. Isključivo tako se i go- 
Vori na cijelomu ivanečkom jezič- 
nom području, osim u Ivancu još 
i u svim njegovim prigradskim 
naseljima sjeverno od Ivanščice, 
od Salinovca do Kaniže. Da bi pak 
tako govorili, pretpostavlja se da 
su autohtoni govornici toga po- 


dručja tu kao najmanje treća ge- 
neracija žitelja, odnosno da su im 
oba roditelja bar takve ivanečke 
generacije, ako ne i starije. Sma- 
tram zbog toga da nije u redu u 
ivanečkoj školi išta službeno na- 
zvati ikakvim drugim kajkavskim 
govorom osim ivanečkim, jer ne 
postoji nikakav univerzalan kaj- 
kavski jezik, nego samo njegovi 
lokalni ili vrlo ograničeno regi- 
onalni govori, a jedan je od njih 
upravo i ivanečki. 

Sa štovanjem, Franjo Hrg, knji- 
ževnik, skladatelj, novinar u m. 
Napomena: Redakcija Ivanečkih novi- 


na zadržava pravo skraćivanja teksto- 
va pristiglih pisama i reagiranja 


sudionika iz šest županija 


i Za dječakovo liječenje prikupljeno je više od 22.700 kuna 


Rekordnih 60 ekipa s više od 


250 sudionika iz Koprivničke, : 


Istarske, Krapinske, Međimur- 
ske i Varaždinske županije te 
iz Grada Zagreba odazvalo se 
u nedjelju, 11. listopada, jubi- 
larnom 5. humanitarnom kupu 
»Nikola Geček“ u ribolovu na 
plovak. 

Natjecanje je na ivanečkim 
bajerima organiziralo Športsko 
ribolovno društvo Ivanec radi 
prikupljanja novca za dalje lije- 
čenje svoga člana Nikole, inače 
juniora ŠRD-a i člana ekipe in- 
valida koja je ove godine u Por- 
tugalu osvojila naslov svjetskog 
viceprvaka. 

U ekipnoj konkurenciji ri- 
bičkim zlatom okitila se mom- 

Ribiči iz šest županija odazvali su se humanitarnom 
kupu za svoga kolegu Nikolu 


čad Sutle iz Klanjca, druga je 
ekipa Jezera iz Bedekovčine, 


a treći je Linjak iz Ivanovca. 
Uspješna je bila i ekipa Keder 


iz Ivanca (u sastavu Dražen 
Hrupek, Luka Hrupek i Bran- 
ko Sever), koja je osvojila če- 
tvrto mjesto. 

U pojedinačnoj konkuren- 
ciji ocjenjivali su se rezultati 
u sektorima A, B i C. Najbolji 
po sektorima bili su Zlatko 
Kračun, Mihael Pospiš i Pa- 
vao Kereži. U jutarnjim satima 
humanitarni kup otvorio je 
predsjednik Gradskog vijeća 
Čedomir Bračko, a na kraju 
natjecanja nagrade najuspješ- 
nijima uručila je dogradona- 
čelnica Jasenka Friščić. Hu- 
manitarna akcija realizirana je 
vrlo uspješno, a za dječakovo 
liječenje prikupljeno je više od 
22.700 kuna. (ljr) 


KOŠARKA A-2 Hrvatska košarkaška liga Sjever 
UI. kolu igrali dobro, u finišu poraženi 


Pripremajući se za početak 
prvenstvenesezone2009./2010. 
u A 2 HKL Sjever, košarkaška 
momčad Ivančice odigrala je 
pripremne utakmice u Čakov- 
cu s Međimurjem i u Murskom 
Središću s Modeksom, članom 
B-1 HKL Sjever. Ivančane su 
Čakovčani porazili s 55:86. U 
ivanečkoj ekipi najefikasniji je 
bio Domagoj Marić s 14 koševa 
i Darko Sakač s 11. Rezultat po 
odigranim četvrtinama: 23:14, 
23:16, 18:14, 22:11. 

Momčad Ivančice pobijedi- 
la je ekipu Modeksa sa 61:41. 


Regionalna juniorska liga 


Sjever-skupina A 


Odličan start 


juniorske ekipe 


Ivančice 


Košarkaška juniorska ekipa Ivančice pod 
vodstvom trenera Kristijana Marđetka odlično 
je startala u prvenstvenoj sezoni 2009./2010. u 
Regionalnoj ligi Sjever-skupine A. U dvorani 


Nakon rezultatski izjednačene 
prve četvrtine, ivanečka ekipa 
u drugoj došla do prednosti od 
12 koševa. 

Zatim je Zlatko Manjero- 
vić, šef stručnog stožera KK 
Ivančica, u 2. poluvremenu u 
igru uveo i ostale igrače s klu- 
pe, među kojima su se gotovo 
svi upisali u listu strijelaca. U 
našem sastavu najefikasniji je 
bio Filip Rožman sa 17 koševa. 
Četvrtine: 10:10,7:19, 13:17, 
11:15. 

U prvenstvenoj utakmici 1. 
kola Ivančani su igrali u Virju 


s Podravcem i doživjeli poraz 
od 50:57. Naši su do 18. minute 
bili u vodstvu s 38:36. Tri mi- 
nute prije kraja treće četvrtine 
domaćin je zonskom igrom 
postigao seriju od 9:0 i prešao 
u vodstvo od 45:38, održavajući 
prednost do samog kraja uta- 
kmice. U ekipi Ivančice Kišiček 
i Sakač postigli su po 11 koševa, 
Rajh 7, Marić 6, Rožman 5, Lu- 
kinić i Sajemeldahr 4, Kozina 2 
koša. Četvrtine: 10:16, 14:8, 
27:14, 12:12. 

Nakon prvenstvene utakmi- 
ce u A-2 HKL Sjever, Ivančani 


su odigrali i prvenstvenu uta- 
kmicu 6. kola Lige bez granica 
i s ekipom Lepoglave, koju su 
pobijedili s 84:66. Rezultat po 
četvrtinama:17:16, 13:20, 12:26, 
24:22. 

Najbolji igrač bio Rajh sa 
21 košem, slijede Sakač sa 14 
i Lukinić 12 koševa. Mom- 
čad Ivančice čestim je izmje- 
nama održavala visok ritam 
igre, pri čemu je do izražaja 
došla bolja fizička pripre- 
mljenost ivanečkih  košar- 
kaša i - pobjeda s 18 koševa 
razlike. (nn) 


Regionalna košarkaška liga Sjever -kadeti 


Kadeti Ivančice projurili' Čakovcem 


Košarkaška 


cas 55:25. 


OŠ Ivanec pobijedila je ekipu Mladosti iz Iva- 


novca sa 76:66. Rezultat po četvrtinama: 13:10, 


23:16,21:20 i 19:20. U domaćoj ekipi naslovom 


najboljeg igrača okitio se Boljfetić s 23 koša; sli- 
jede Kišiček s 21, Rožman 14, Taučer 8, Jako- 


pović 8 i Gabrić sa 4 koša. 


Ekipa Ivančice u sljedećem je kolu gosto- 
vala u Murskom Središću, gdje je igrala uta- 
kmicu s ekipom Murskog Središća. Dobila je 


susret i slavila pobjedu sa 61:53. 


Rezultat po odigranim  četvrtinama: 
1419, 17:20, 9:11, 13:11. U ekipi Ivančice naj- 
bolji je ponovno bio Boljfetić s 24 koša. Osta- 
li: Rožman 17, Kišiček i Branimir Boljfetić 8, 
Gabrić i Taučer 2. Na_ prvenstvenoj tablici 


Ivančica je treća sa 4 osvojena boda.(nn) 


kadetska 
momčad Ivančice u 1. 
kolu prvenstvene sezone 
2009./2010. na gostovanju 
je pobijedila ekipu Čakov- 


Rezultat po odigranim 
četvrtinama: 5:13, 4:18, 
8:15, 824. Najbolji igrač 
bio je M. Bajsić s 19 koše- 
va, A. Mohenski, M. Ka- 
pustić i E Blaguški postigli 


vi i domaću lepoglavsku 
ekipu porazila s 48:27. 
Rezultat po odigranim če- 
tvrtinama: 18:5, 10:6, 9:9, 
11:7. U ivanečkoj ekipi 
najbolji je bio Stančić sa 


i Najbolji igrač bio je M. Bajsić s 19 koševa 


su po 8, J. Putarek 7, Lj. 
Putarek 4, N.Šoštarić 1. 

Na prvenstvenoj tabli- 
ci kadetska ekipa Ivanči- 
ce nalazi se na 5. mjestu s 
3 osvojena boda.(nn) 


Regionalna liga Sjever-skupina A, mlađi kadeti 


Mlađi kadeti porazili momčad 
Lepoglave s 21 košem razlike 


i Domaću lepoglavsku ekipu porazila s 48:27 


Košarkaška momčad 
mlađih kadeta Ivančice 
u prvenstvenoj utakmici 
2. kola RL Sjever odigra- 
la je utakmicu u dvorani 
Osnovne škole u Lepogla- 


14 koševa. Ostali: Šoštarić 
11, Sokol 8, Sanković 5, 
Brusar_4, Novosel, Mo- 
henski i Hrg 2. Ivančica se 
nalazi na 6. mjestu tablice 
s 3 boda.(nn) 


o 
hn] 
= 
= 
= 
ri 
a 
o» 
& 
= 
zm 
a 
= 
S 
e 
o 
hr 


TRČANJE 
Završena je 6. 
cross liga Jezera 
Ivanec 2009. 


Na Jezerima 
ove godine 
trčala 143 
trkača 


Trkačka sekcija DSR-a 
Ivanec, cijelu godinu praće- 
na suncem i lijepim vreme- 
nom, uspješno je kraju pri- 
vela još jednu, šestu po redu, 
cross ligu na ivanečkim je- 
zerima Jarki. Uz nešto više 
nastupa u proljeće i manje 
na jesen, ukupno je nastupi- 
lo 143 natjecatelja, 42 žene i 
101 atletičar. 


Ovogodišnja 
liga druga je po 
redu po broju 
natjecatelja 


Ovogodišnja liga druga je 
po redu po broju natjecate- 
lja. Najbrojnija je bila 2007., 
sa 177 trkača. U obiteljskoj 
kategoriji nastupilo je uku- 
pno 26 obitelji. Pobjednici 
su obitelj Jakop, a slijede ih 
obitelji Zagorac, Capek, Mi- 
lec i Horvatić. 

Pobjednici po kategori- 
jama su: Nika Horvatić i Tin 
Petrinjak na stazi duljine 150 
metara, Helena Golub i Vito 
Petrinjak na stazi dugoj 200 
metara, Mateja Marković i 
Matija Friščić na 400 meta- 
ra, Sara Galić i Ivan Jakop na 
600 metara. Nadalje, na stazi 
od 830 metara pobjednici su 
Nikolina Hudoletnjak i An- 
drej Varga, Ivana Posavec i 
Ivica Justament na 1550 me- 
tara, a na stazi od 3000 me- 
tara u seniorskoj kategoriji 
zlatni je Josip Jakop. Na stazi 
iste duljine u veteranskoj ka- 
tegoriji pobjednik je Branko 
Lončar, dok su u rekreativ- 
noj kategoriji na 1550 meta- 
ra pobijedili Marina Jakop 
i Ivan Borovečki. Najmlađi 
sudionici lige su Valentino 
Kihas i Hana Golub. 

Normu s pet i više kola 
ispunio je 71 natjecatelj, i to 
24 žene i 47 muških. (ič) 

31. listopada 2009 


Dukat 1. hrvatska 
rukometne liga 


Ivančani 
dobili Arenu 
Jadrograd s 
13 golova 
razlike 


Rukometna ekipa Ivančice 
vanec odličnom igrom na- 
stavlja pobjeđivati u prven- 
stvenoj sezoni 2009/2010 u 
Dukat 1. HRL. Domaća ekipa 
je u ivanečkoj srednjoškolskoj 
sportskoj dvorani u prvenstve- 
noj utakmici 2. kola pobijedila 
ekipu Trilj pršut Voštane iz Tri 
lja s 33:23 (17:8). U toj utakmici 
vanjska linija funkcionirala je 
odlično, a igrom su se istaknu- 
i Marko Hrg i Jurica Vidaček, 
oji je bio i uspješan izvođač 
udaraca sa sedam metara. 
Aleksandar Mateša sjajno 
je branio i bio ključ uspjeha 
domaće ekipe s ukupno 15 
obrana. Ivančani su najveću 
prednost imali u 43. minuti, s 
gol razlikom od 12 pogodaka 
(25:13), a najefikasniji igrač 
bio je Vidaček s 8 golova. 

Ivanečka ekipa potom je 
na gostovanju u Senju igrala 
utakmicu s ekipom domaćina. 
Poražena je s 28:35 (poluvrije- 
me 17:14 za domaću ekipu). 
Najbolji igrači bili su Vidaček sa 
9ilvan Jakopović sa 7 golova. 

U utakmici 4. kola u Ivancu 
s ekipom Arena Jadrograd, 
domaćin je ostvario sigurnu i 
visoku pobjedu od 13 golova 
razlike; rezultat je bio 43:30. 
Naslov najboljih igrača ovog 
susreta ide Luki Lančiću s 10 
golova i Jakopoviću s 12 po- 
godaka, od kojih 5 iz sedme- 
raca. Domaća ekipa odlično je 
odigrala obranu; uz spomenu- 
te Lančića i Jakopovića, za to je 
zaslužan i precizni Matija Harjač 
s krilne pozicije. Vratar Mateša 
nanizao je 13 obrana, a Mati- 
ja Matučec 5. U listu strijelaca 
upisali su se i Vidaček 5, Kušen, 
Žimbrek i Levanić 2, Putarek, 
Gotal, K. Štefičar i Težak 1. 

U prvenstvenoj utakmici 5. 
kola odigranoj na gostovanju u 
Slatini, ekipa Ivančice pobijedi- 
la je Slatinu s 33:30 (poluvrije- 
me 14:13 za Slatinu). U drugom 
poluvremenu Ivančani su odi- 
grali agresivniju obranu, poveli 
sa 16:14, 22:19, 26:22 i 30:27, da 
bi u samom finišu utakmice 
vodstvo od 33:28 izveli do kra- 
ja s 33:30. Najefikasniji ivanečki 
igrači bili su Jakopović i Luka 
Levanić sa 6 golova, Vidaček je 
zabio je 5, dok su po 4 gola dali 
Lančić i Harjač. Ekipa Ivančice 
vanec na prvenstvenoj tablici 
nalazi se na trećem mjestu s 8 
osvojenih bodova, koliko ima 
i drugoplasirana ekipa Zadra. 
Crikvenica je vodeća ekipa 
ige, s 10 bodova.(nn) 

Svečanosti otvaranja nazočili su i predstavnici Varaždinske županije i Grada Ivanca 


- Inicijativa uključivanja 
djece nižih razreda u Univer- 
zalnu sportsku školu u Va- 
raždinskoj je županiji pala na 
plodno tlo, to više što smo u 
prošlih nekoliko godina osigu- 
rali sjajne uvjete za bavljenje 
djece svim vidovima tjelesne 
kulture. Pokazuje to i podatak 
da je u četiri godine u nas sa- 
građeno više od 40 školskih i 
sportskih objekata — naglasio 
je u četvrtak, 15. listopada, 
varaždinski župan Predrag 
Štromar te u sportskoj dvorani 
Osnovne škole Ivana Kuku- 
ljevića Sakcinskog u Ivancu 
otvorio Univerzalnu sportsku 
školu u Varaždinskoj županiji. 
On je ujedno Branimiru Štim- 
cu, predsjedniku Županijskog 
školskog sportskog saveza, 
uručio odluku kojom se župa- 
nija obvezala da će rad škole 
sufinancirati sa 40.000 kuna. 

Univerzalnu školu raznim 
je sportskim igrama, utakmica- 
ma i vježbama otvorilo više de- 
setaka učenika nižih razreda. 


Ženska rukometna ekipa Ivanca u 2. 
kolu 3. HRL Sjever na gostovanju u Bjelo- 
varu poražena je od domaće ekipe Bjelo- 
vara s 29:35 (poluvrijeme 15:14 za ekipu 
Ivanca). Među našim rukometašicama 
najbolja je bila Maja Oštarjaš, povratnica 


U ivanečkoj Osnovnoj školi I. Kukuljevića 
Sakcinskog otvoren je program škole za cijelu Varaždinsku županiju 


U program uključeni i 
učenici nižih razreda! 


Ivanečka škola u županiji prednjači po broju djece uključene u program 


U ivanečkoj školi najviše je polaznika sportskih programa 


Za središnju svečanost otva- 
ranja ivanečka škola odabrana 
je zbog toga što prednjači po 
broju učenika, koji već godina- 
ma organizirano vježbaju pod 
stručnim vodstvom profesora 
kineziologije. Program, koji je 
inicirao bivši košarkaš i pred- 
sjednik Hrvatskog školskog 
sportskog saveza Franjo Ara- 


pović, u našoj se županiji pro- 
vodi u 19 od ukupno 40 škola. 
Ugodno iznenađen onim što je 
vidio u Ivancu, predložio je da 
se u njemu održe susreti sudio- 
nika Škole iz cijele Hrvatske. 
Pod vodstvom profesora, 
djeca su potom pokazala svoje 
vještine u atletici, u igrama s 
loptom i vijačom, na ljestvama, 


strunjačama i ručama; zaigrala 
sui graničara, arukometne uta- 
kmice, koje su ,zapalile“ i velike 
i male, pokazale su na koji se 
način grade i stvaraju rukomet- 
ni kadrovi koji su pronijeli glas 
Ivanca diljem Hrvatske. 

- Program se provodi u cilju 
stvaranja svakodnevne navike 
vježbanja kod djece. To je jako 
bitno upravo kod manje djece, 
koja od 1. do 4. razreda prolaze 
kroz fazu intenzivnog moto- 
ričkog razvoja, a istodobno u 
školi nemaju sustavnu nastavu 
tjelesne kulture. Sjajno je što se 
ovim programom oni obuhva- 
ćaju već od sedme godine ži- 
vota — kazala je prof. Nevenka 
Caklec, koja program za djecu 
provodi s prof. Josipom Polan- 
čec, a prošlih godina u njega je 
bio uključen i prof. Kruno Poje. 
Svečanosti otvaranja sportske 
škole nazočili su i gradonačel- 
nik Milorad Batinić, dogra- 
donačelnica Jasenka Friščić te 
županijski pročelnik Miroslav 
Huđek.(ljr) 


3. hrvatska rukometna liga Sjever-žene 


Ivančanke slavile pobjedu s 15 golova razlike 


iz ekipe varaždinske Koke, a postigla je 9 
golova. U prvenstvenoj utakmici 3. kola, 
Ivančanke su kod kuće pobijedile istoi- 
menu ekipu Ivančice iz Ivanske, s 37:22. 
Cijela domaća ekipa odigrala je utakmi- 
cu odlično; prvo je poluvrijeme završilo 


vodstvom naših s 249. U 2. poluvremenu 
Ivančanke su nastavile u visokom ritmu i 
pobijedile sa 15 golova razlike. Konačan 
rezultat: 37:22. Najefikasnija igračica u do- 
maćoj ekipi ponovno je bila M. Oštarjaš s 
11 golova. (nn) 


S 


Održan je 2. karate memorijal poginulim hrvatskim bojovnicima ,Ivanec 2009.“ 


Sudjelovala 162 natjecatelja 


iz osam Z 


U nedjelju, 18. listopada, u 
Ivancu je održan 2. memorijal- 
ni turnir u čast šest poginulih 
branitelja Domovinskog rata s 
ivanečkog područja. U ime do- 
maćina natjecanja, Karate kluba 
Ivanec, brojne natjecatelje, goste 
i uzvanike pozdravio je njegov 
predsjednik Tihomir Šavorić, 
a Memorijalni turnir otvorio je 
predsjednik ivanečkog  Grad- 
skog vijeća Cedomir Bračko. 

Za razliku od prvog lanj- 
skog turnira, na kojemu se 
okupilo 116 natjecatelja, na 
ovogodišnje natjecanje odazva- 
la su se 162 karataša iz 20 klu- 
bova iz Bjelovarsko-bilogorske, 
Koprivničko-križevačke,  Kra- 
pinsko-zagorske, Zagrebačke, 
Međimurske,  Virovitičko-po- 
dravske, Karlovačke i Varaž- 
dinske županije. Zbog velikog 
odaziva natjecatelja, turnir je 
održan u velikoj sportskoj dvo- 
rani Srednje škole. Nakon što 


Pozdravne riječi pred- 
sjednika Gradskog vijeća 
Č. Bračka i predsjednika 
KK Ivanec T. Šavorića 


su, na poziv glavnog suca Vla- 
dimira Ivanuše, natjecatelji po- 
zdravili publiku i suce, otvorena 
su natjecanja u borbama i u ka- 
tama, u ukupno 38 kategorija. 


up 


anija 

Natjecatelji iz Ivanca uvjer- 
ljivo su bili najbolji i osvojili naj- 
veći broj medalja. 

Kate: prva tri mjesta među 
mlađim učenicama u grupi A 
osvojile su Melanija Hrgarek, 
Petra Brlečić i Laura Pokupić, 
sve tri članice KK Ivanec. Među 
mlađim učenicima srebro i dvi- 
je bronce kući su ponijeli Karlo 
Sonjarić te Patrik Lukavečki i 
Mario Jakopanec. I u konku- 
renciji učenica ponovo su sve 
medalje otišle u Ivanec, a njima 
su se okitile Ivana Majcen, De- 
nis Miklošić, Domagoj Hrgarek 
i Karlo Štampar. Ivančani su 
svoje protivnike ,pomeli“ i u 
konkurenciji mlađih kadeta, a 
sva tri vodeća mjesta osvojili 
su Jurica Rogina, Siniša Flegar i 
Marko Štampar. 

Borbe: među učenicima, 
zlata su u svojim kategorijama 
izborili Marko Šoštar i Filip 
Habek, dok su bronce osvoji- 


Na turniru je sudjelovalo više od 160 natjecatelja iz cijele sjeverozapadne Hrvatske 

Natjecanja su se odvijala u ukupno 


38 kategorija 


Ivančani su osvojili najveći broj medalja 


le Tiana Lukavečki i Melanija 
Hrgarek. 
Učenici ekipno: 1. Lepogla- 
va 2. Ivanec 3. Koprivnica 
Učenice ekipno: 1. Podrav- 
ski sokol 2. Ivanec 


Među juniorkama, zlato i 
broncu osvojile su Valentina 
Kraš i Danijela Bolčević, a Dra- 
gutin Solina kući se vratio sa 
sjajnom srebrnom medaljom. 


(ljr) 


Zlatna medalja Petri Brlečić 


Članovi Karate kluba Ivanec 
odlično nastupaju na natjeca- 
njima diljem Hrvatske. Na Otvo- 
renom prvenstvu Hrvatske odr- 
žanom u sportskoj dvorani na 
Trsatu, gdje je nastupilo oko 800 
natjecatelja iz trinaest država, 
Filip Habek osvojio je brončanu 
medalju u kategoriji mladih ka- 
deta (12-13 godina) do 36 kilo- 
grama. Odlična je bila i njegova 
klupska kolegica Petra Brlečić, 
koja je u katama (mlađe učenice 
od 7 do 9 godina) također izbo- 
rila broncu. Melanija Hrgarek u 
Rijeci je ostala bez medalje. No, 
to je ispravila već na sljedećem 


natjecanju, na 9. memorijalnom 
turniru ,Slavko Krivski“ u Daruva- 
ru, održanom u nedjelju, 11. listo- 
pada. U svojoj kategoriji osvojila 
je srebro, a isti uspjeh ponovio 
je i Habek. Petra pak je ponovno 
briljirala i osvojila zlatnu medalju 
te tako osvojila naslov aktualne 
državne prvakinje u katama u ka- 
egoriji 7 do 9 godina. Bronce su 
izborili Dragutin Solina u katego- 
riji juniora težih od 70 kilograma 
i Tiana Lukavečki u konkurenciji 
učenica do 40 kilograma. Ovoga 
puta sreća nije bila naklonjena 
ariju Jakopancu u katama i 
arku Šoštaru u borbama. (ljr) 


4. nogometna liga Sjever 
Šesti porazivančice zaredom 


Nogometna momčad Ivanči- 
ce u prvenstvu 4. HNL Sjever- 
skupine A nastavlja sa serijom 
poraza. U utakmici 6. kola Ivan- 
čica je na gostovanju u Gojancu 
poražena od Plitvice s 2:4. Ivan- 
čani su dobro odigrali prvih 45 
minuta, kada je rezultat bio izjed- 
načen, 1:1. Međutim, u drugom 
su poluvremenu dozvolili doma- 
ćinu da preuzme inicijativu i po- 
stigne još tri pogotka za pobjedu 
od 4:2. Za ivanečku momčad po- 
gotke su postigli Miroslav Men- 
daši Nikola Hranić. 

Zatim je uslijedila utakmica u 
Ivancu s momčadi ludbreške Po- 
dravine, vodećom ekipom lige. U 
tom susretu Ivančica je poražena 
svisokih 0:6. Gostujuća ekipa po- 
vela je pogotkom Siniše Fajta u 
25. minuti, dok je drugi pogodak 
postigla u 39. minuti. U prvom 


poluvremenu domaća momčad 
protiv kvalitetne i čvrste Podravi- 
ne nije imala niti jednu izglednu 
priliku, što se Ivančici već dugo 
nije dogodilo. U drugom polu- 
vremenu uslijedila su još četiri 
pogotka gostujuće ekipe, od ko- 
jih je Boris Kosir postigao tri i bio 
najbolji igrač utakmice. 

Nakon poraza u Ivancu, usli- 
jedilo je novo gostovanje i nov 
poraz Ivančice. U Kotoribi su 
Ivančani poraženi od Graničara 
Ellabe s 0:2. Oba su pogotka pri- 
mili u prvom poluvremenu, u 
14.i41. minuti, a to je bio ikona- 
čan rezultat utakmice. Spome- 
nimo da je to bio šesti uzastopni 
poraz momčadi Ivančice, koja 
je time nastavila crni rezultat- 
ski niz i nalazi se na 11. mjestu 
prvenstvene tablice sa samo 6 
osvojenih bodova.(nn) 


4. hrvatska nogometna liga Sjever, pioniri 
Uzastopne pobjede 14-godišnjaka Ivančice 


Nogometna pionirska momčad Ivančice, ka- 
tegorija U-14, na gostovanju je u Sračincu, u der- 
bi utakmici 5. kola 4. HNL-skupine C, pobijedila 
tamošnju ekipu s 5:2. Najbolji igrač utakmice bio 
je A. Željezić s 3 pogotka, dok su po jedan zabili 
M. Belcar i M. Peček. Ivančani su pod vodstvom 
trenera Davora Matuze taktički odlično odigrali 


utakmicu. 


U 6. kolu ivanečka ekipa bila je slobodna, dok 
je u prvenstvenoj utakmici 7. kola u Varaždinu 


od 8:1. 


zabilježila visoku pobjedu nad ekipom Mladosti 


U domaćoj ekipi najbolji igrač ponovno je bio 
Željezić sa četiri pogotka. U listu strijelaca upisali 
su se i R. Punčec, M. Belcar, Jurica Jagetić i Hrvo- 
je Tatarević. Utakmicu 8. kola pioniri su odigrali 
u Ivancu s vršnjacima iz Novog Marofa i pobi- 


jedili s 2:1. Strijelci: Željezić i Belcar. Na prven- 


bodova.(nn) 


stvenoj tablici Ivančica je prva, s maksimalnih 18 


imča Dvije pobjede i poraz 10-godišnjaka 


Mlade nogometne ekipe Ivančice, kategorije 
U-10 i U-8, odigrale su u Trnovcu prvenstvene 
utakmice u Ligi limača. Ekipa Ivančice (deseto- 
godišnjaci) pobijedila je Beretinec s 3:2. Za Ivan- 
čicu dva je pogotka postigao Borna Ferek, a jedan 


Luka Putar. 


Ekipa Ivančice u kategoriji U-8 poražena je 


od Nedeljanca s 1:6. 


Na gostovanju u Cestici ekipa domaćih osmo- 
godišnjaka poražena je od Poleta s 0:7, dok su 


desetogodišnjaci doživjeli poraz od varaždinskog 
Varteksa, rezultat 3:12. U utakmicama 5. kola u 
Biškupcu, obje momčadi domaćih limača zabi- 
lježile su pobjede. Mlađi su pobijedili 'Irnje iz 
Trnovca s 3:0; 2 je pogotka postigao Patrik Ko- 


lačko, a jedan Edvard Vusić. Stariji pak su svla- 


dali varaždinsku Mladost sa 6:0. U toj utakmici 


za ivanečku ekipu Ferek je postigao 4 pogotka i 


bio najbolji igrač utakmice, dok je Dejan Majcen 
zabio dva gola. (nn) 

OLUJA U olujnom nevremenu uništena vikendica D. Hudoletnjaka na Šatornjaku 


U kratkotrajnom olujnom ; 


nevremenu što je u ponedjeljak, 


12. listopada, nešto prije 11 sati š 


zahvatilo ivanečki kraj, najteže 
je stradala lijepa vikend-kuća 
Dragutina Hudoletnjaka iz Va- 
raždina, na vinorodnom brdu 
Šatornjaku iznad  Salinovca. 
Budući da je nevrijeme u roku 
samo nekoliko minuta nahru- 
pilo sa sjeverne strane, pijavica 
je prvo zahvatila vikendicu sa- 
građenu na izbočenu položaju 
na obronku te joj doslovce raz- 
bila cijeli krov. O snazi oluje go- 
vori i podatak da su teške grede 
i cijela krovna konstrukcija kao 
od šale bili razbacani i više od 
desetak metara uokolo. 

- Takvo nevrijeme nikad u 
životu nisam vidio! Bilo je oko 
10.45 minuta, a tada je odjed- 
nom, za samo dvije minute, 
zavladao mrak, kao da se spre- 
ma smak svijeta. Istog trenutka 

Pijavica je D. Hudoletnjaku odnijela cijeli krov 


počeo je puhati razorni vjetar. 
S kolegom sam pobjegao u 
vikendicu. S nevjericom smo 
promatrali kako se veliko sta- 
blo oraha na susjedovu imanju 
svinulo doslovce do zemlje, još 
je samo malo falilo da ga vihor 


iščupa i odnese s korijenjem. 
Tada smo čuli snažan tresak i 
vidjeli kako krov leti kao da je 
od šibica — kazao je susjed Mla- 
den Roginek. 

- Sve to bilo je praćeno gu- 
stom tučom koja je padala kao 


Pijavica “digla“ krov, 


da je netko odozgo sipa! Nikad 
u životu nisam doživio ni čuo 
da sredinom listopada pada 
tuča — čudio se Mladen. Tuča 
nije nanijela nikakvu štetu, jer 
mještani obrali vinograde i 
kukuruze. Na teren je odmah 
došao i predsjednik Mjesnog 
odbora Stjepan Hudoletnjak. 

- Vlasnik je pretrpio veliku 
štetu, jer cijeli gornji dio objek- 
ta mu je srušen. Šteta, jer baš taj 
smo prijavili u županijski pro- 
gram kao jedan od onih koji po 
svemu zadovoljavaju uvjete za 
stavljanje u turističku ponudu 
— izjavio je Hudoletnjak. 

- Dragec je naše gore list i 
naš dobar prijatelj, koji je mno- 
gima od nas na razne načine 
dosad pomagao. Neka samo 
nabavi materijal, a mi svi ćemo 
mu pomoći sagraditi novi krov 
— poručili su solidarni mještani 
svom susjedu. (ljr) 


OBIČAJI Udruga za kulturu iz Stažnjevca 


prikazala je starinske narodne običaje 
sliva kukuruza 


2 Štefu 


MH Nagijetanje će se u Stažnjevcu 


prepričavati još godinu dana, do nove 


berbe kukuruza 


Na veliku radost 77-godiš- 
njeg Franje Čakleca, koji je još 
samo u sjećanjima čuvao us- 
pomenu na nekadašnje tople i 
vesele običaje komušanja kuku- 
ruza, u njegovu starom škednju 
nasuprot kapelice u Stažnjevcu 
u utorak, 13. listopada, prošlost 
je ponovno oživjela. Sa svih stra- 
na stigli su raspoloženi težaci i, 
baš kao i nekad, pohrlili pomoći 
okomušati zlatne klipove. 

- Nije nam baš toplo, ali gri- 
jemo se s kostanjima i mladim 
moštom. Još ,reže“! Ovaj smo 


običaj odlučili obnoviti prven- 
stveno zato da djeci pokažemo 
naše lokalne običaje kod trebitve 


Sirni štrukli, makovnjača i 
orehnjača za težake 


Trebitveni običaji u Stažnjevcu 


kukuruza. lako su se oni poneg- 
dje zadržali, većini djece oni su 
ipak do danas ostali nepoznati 
— kazao je Nikola Sedlar, jedan 
iz garde mladih, ambicioznih 
članova lokalne Udruge za kul- 
turui sport, koja je u prošle dvije 
godine napravila mjesno čudo 
u okupljanju djece i mladih i ra- 
zvitku ruralne kulture. 

Težake su do suza nasmijali i 
članovi dramske glumačke sek- 
cije Štefa (Ivana Sekelj) i ,dedik“ 
(Mario Hruškar) koji su u soč- 
nom narodnom tonu prokomen- 


ast 

Poštovani čitatelji, 
odsad na stranicama Ivaneč- 


kih novina možete objaviti i vaše 
“> male oglase. Prodajete li kuću, 
>< vinograd, oranicu ili livadu, ili 
44 možda domaće životinje, vino ili 
+" štogod drugo, na raspolaganju 


vam je mali oglas za samo 30 


<“ kuna. 


Budući da se Ivanečke no- 


"* vine plasiraju u svako kućan- 


stvo na području grada Ivanca 
u nakladi od 4500 primjeraka, 
vaš će oglas moći pročitati svi 
zainteresirani. Javite se na tel. 
404-870. U Ivanečkim novinama 
svoje EP-tekstove i marketinške 
oglase mogu objaviti i sve zain- 
teresirane tvrtke, obrtnici i drugi 
poduzetnici. Sve informacije o 
cjeniku i uvjetima objavljivanja 
na gornjem broju telefona. 


tirali klipove, kukuruz i trebitvu 
i pokazali stažnjevečki običaj 
nagijetanja (što bi u slobodnoj 
interpretaciji značilo gnječenje 
u kukuruznim  komušinama). 
Ukratko, dedik je s kuruznim 
mustačima i perušinjem nagi- 
jetal Štefu i to je događaj koji će 
se u Stažnjevcu prepričavati još 
godinu dana, do nove kukuruzne 
berbe i novog nagijetanja. 

U dobrom raspoloženju, i 
stari i mali počastili su se finom 
orehnjačom, makovnjačom i 
sirnim štruklima. (ljr) 


Izdavač novina: Grad Ivanec, 
Trg hrvatskih ivanovaca 9%, tel. 
404-870 (042) 


tuča pala u listopadu F 1. 


i Stjepan Hudoletnjak: Neka Dragec nabavi materijal, a mi svi ćemo pomoći 
__ 

Upravni odjel za opće 
poslove i društvene 
djelatnosti 


Grad Ivanec 
organizira Božićni 
sajam te upućuje 


POZIV 


na prijavu za sudjelovanje 
na sajmu, koji će se održati 
na Trgu hrvatskih ivanova- 
ca pod velikim šatorom 
u razdoblju od 18. - 24. 
prosinca 2009. godine, 
uz iznajmljivanje štandova i 
naplatu prema važećim od- 
lukama Grada Ivanca. Štan- 
dovi su unificirani, novoi- 
zrađeni, dimenzija 150x75 
centimetara. 


a Božićni sajam mogu 
se prijaviti tradicijski obrti, 
udruge građana, izrađivači 
ukotvorina, cvjećari, ugosti- 
telji sa božićnim slasticama i 
kuhanim vinom, trgovci te 
sve ostale zainteresirane 
tvrtke i obrtnici s ciljem ko- 
mercijalne promocije. 


Tijekom sajma pod šatorom 
će se odvijati i prigodni pro- 
grami udruga s područja 
grada Ivanca. 


Prijave se primaju u 
Upravnom odjelu Grada 
Ivanca, Trg hrvatskih 
ivanovaca 9b, tel: 
042/404-883 ili e-mail: 
marina.drzaiceivanec.hr 


Upravni odjel za opće poslo- 
ve i društvene djelatnosti 


Uređivački odbor: Milorad 
Batinić, Jasenka Friščić, 
Branko Putarek, Čedomir 
Bračko, Marina Držaić, Stanko 
Rožman, Maja Darabuš 
Fotografije: Branko Težak, 
Marko Jurinec, Nikola 
Nišević, arhivi suradnika 
Urednica: Ljiljana Risek 
Tisak: “Mini-print-logo“ d.o.o. 
Www.ivanec.hr 


